sagorsarker/bangla-wikipedia huggingface dataset:
সেন্ট্রাল পার্ক মেট্রো স্টেশন

সেন্ট্রাল পার্ক মেট্রো স্টেশন হল কলকাতা মেট্রোর ইস্ট-ওয়েস্ট মেট্রো লাইনের প্রথম পর্যায়ের একটি স্টেশন। বিধাননগরের সেক্টর ১ এর ডিএফ ব্লকে ৩য় অ্যাভিনিউতে অবস্থিত, এটি ১৩ ফেব্রুয়ারি ২০২০ সালে খোলা হয়। স্টেশনটিতে সর্বদা সল্টলেক স্টেডিয়ামগামী এবং সেক্টর ফাইভগামী ট্রেন দ্বারা রেল পরিষেবা পরিবেশন করা হয়। স্টেশনে ৩ টি ট্র্যাক এবং ২ টি পার্শ্ব প্ল্যাটফর্ম রয়েছে। 
মূল প্রকল্প পরিকল্পনার থেকেই স্টেশনটি মূল ইস্ট-ওয়েস্ট মেট্রোর অংশ ছিল। এই প্রকল্পের নির্মাণকাজ ২০০৯ সালে শুরু হয়, তবে অধিগ্রহণ, বস্তি স্থানান্তর এবং রুট পরিবর্তনের ফলে উৎপন্ন সমস্যাগুলির কারণে ২০১২ সালে স্থগিত হয়। ২০১৭ সালে মার্চ মাসে, দত্তাবাদে স্থগিত থাকা ৩৬৫ মিটার অংশের নির্মাণ হয় এবং অক্টোবর মাসে নির্মাণ সমাপ্ত হয়। স্টেশনটি ১৩ ফেব্রুয়ারি ২০২০ সালে প্রথম পর্বের পাশাপাশি একটি মধ্যবর্তী স্টেশন হিসাবে খোলা হয়। ৮৬তম স্ট্রিট স্টেশনটি ২০২০ সালে প্রায় যাত্রী দ্বারা ব্যবহৃত হয়।
ইস্ট-ওয়েস্ট মেট্রোর প্রথম পর্বের অন্যান্য স্টেশনগুলি সহ সেন্ট্রাল পার্ক মেট্রো স্টেশনটিতে কলকাতা মেট্রোর বেশিরভাগ স্টেশনগুলিতে পাওয়া যায় না এমন বৈশিষ্ট্য রয়েছে। এটি অক্ষম প্রবেশের জন্য দুটি লিফট যুক্ত, যা প্রতিবন্ধী আইন অনুযায়ী ভারতীয়দের সঙ্গে সম্পূর্ণভাবে সম্মতিযুক্ত। এছাড়া প্ল্যাটফর্মে দুর্ঘটনা এড়াতে বিশেষ স্ক্রিন ডোর, সুইস সংস্থার বড় ঘড়ি, স্বয়ংক্রিয় টিকিট ভেন্ডিং মেশিন ও শৌচাগার। তবে, স্টেশনটি উত্তোলিত ভাবে অবস্থিত হওয়ার জন্য স্টেশন প্ল্যাটফর্মে শীতাতপ নিয়ন্ত্রণ ব্যবস্থা নেই।
কলকাতা মেট্রোর লাইন ২-এর অন্তর্গত সেন্ট্রাল পার্ক মেট্রো স্টেশনটি গঠনগতভাবে উত্তলিত মেট্রো স্টেশন।
সিটি সেন্টার মেট্রো স্টেশন

সিটি সেন্টার মেট্রো স্টেশন হল কলকাতা মেট্রো-এর ইস্ট-ওয়েস্ট মেট্রো লাইনের একটি গুরুত্ব পূর্ণ উত্তোলিত মেট্রো স্টেশন। এই স্টেশনটি বিধাননগর এলাকায় অবস্থিত। ইস্ট-ওয়েস্ট মেট্রো প্রথম পর্যায় সেক্টর ফাইভ থেকে সিটি সেন্টার মেট্রো স্টেশন হয়ে যুবভারতী ক্রীড়াঙ্গন মেট্রো স্টেশন পর্যন্ত চলাচল শুরু করবে ২০১৯ সালের মার্চ মাস।
মেট্রো রেল স্টেশনটি বিধাননগরের সিটি সেন্টার এলাকাতে অবস্থিত।
কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে উত্তলিত মেট্রো স্টেশন।
কালুরায়

কালুরায় বাংলার একজন লৌকিক দেবতা।কোনও কোনও মন্দিরে তিন ব্যাঘ্র-দেবদেবী বনবিবি, দক্ষিণরায় ও কালুরায় একসঙ্গে পূজিত হন। কুমিরের হাত থেকে রক্ষার জন্য দেওয়া হয় কালু রায়ের পূজা। সুন্দরবনে জল ও বনজীবী মানুষেরা তার পূজা করে।সুন্দরবনের কালু রায় ও রাঢ়ের ধর্মঠাকুর (যারও আরেক নাম কালু রায়) একনয়।
দক্ষিণ রায়ের মতো তার মূর্তি পুরোপুরি মানবীয়। তবে পোশাক পৌরাণিক দেবতার মতো। তার হাতে টাঙ্গি ও ঢাল, কোমরবন্ধে নানা অস্ত্র ঝোলানো। পীঠে তীর-ধনুক।
আরণ্যক দেবতার প্রাচীন পূজা পদ্ধতি মেনে তার পূজা করা হয়। তার পূজায় ঝাউফুলের নৈবেদ্য দেয়া হয়।
লোককাহিনী অনুসারে, স্থানীয় হিন্দুদের ইসলামে ধর্মান্তরিত করতে গিয়ে বহুবার হিন্দু দেবদেবীদের সঙ্গে পীর বড়খাঁ গাজীর বিরোধ ও সংঘর্ষ ঘটেছে। আঞ্চলিক প্রভুত্বের অধিকার নিয়ে সুন্দরবনের হিন্দু ব্যাঘ্রদেবতা দক্ষিণ রায়ের সঙ্গে তার প্রবল যুদ্ধ হয়।গাজী ও দক্ষিণরায়ের যুদ্ধবিরতির শর্ত অনুযায়ী, কুমীর-দেবতা কালুরায় হিজলীর শ্রদ্ধা-সম্মানের অধিকার লাভ করেন।
বেঙ্গল কেমিক্যাল মেট্রো স্টেশন

বেঙ্গল কেমিক্যাল মেট্রো স্টেশন হল কলকাতা মেট্রো-এর ইস্ট-ওয়েস্ট মেট্রো লাইনের একটি গুরুত্ব পূর্ণ উত্তোলিত মেট্রো স্টেশন। এই স্টেশনটি বিধাননগর এলাকায় অবস্থিত। ইস্ট-ওয়েস্ট মেট্রো প্রথম পর্যায় সেক্টর ফাইভ থেকে বেঙ্গল কেমিক্যাল মেট্রো স্টেশন হয়ে সল্টলেক স্টেডিয়াম মেট্রো স্টেশন পর্যন্ত চলাচল শুরু করবে ২০১৯ সালের মার্চ মাস।
মেট্রো রেল স্টেশনটি বেঙ্গল কেমিক্যালস এন্ড ফার্মাসিউটিক্যালস লিমিটেডের কাছেই অবস্থিত।
কলকাতা মেট্রোর লাইন ২-এর অন্তর্গত সেন্ট্রাল পার্ক মেট্রো স্টেশনটি গঠনগতভাবে উত্তলিত মেট্রো স্টেশন।
২০১৭ স্পেনীয় সুপার কাপ

২০১৭ স্পেনীয় সুপার কাপ রয়্যাল স্প্যানিশ ফুটবল ফেডারেশন (আরএফইএফ) দ্বারা আয়োজিত বার্ষিক ফুটবল প্রতিযোগিতা স্পেনীয় সুপার কাপের ৩৪তম আসর ছিল, যেখানে স্পেনীয় ফুটবল লিগ পদ্ধতির মূল প্রতিযোগিতা লা লিগা এবং কোপা দেল রেইয়ের পূর্ববর্তী মৌসুমের চ্যাম্পিয়ন দল অংশগ্রহণ করেছিল। এই ম্যাচে ২০১৬–১৭ লা লিগার চ্যাম্পিয়ন রিয়াল মাদ্রিদ (যারা ৯৩ পয়েন্ট নিয়ে লা লিগার শিরোপা জয়লাভ করেছিল) এবং ২০১৬–১৭ কোপা দেল রেইয়ের চ্যাম্পিয়ন বার্সেলোনা (যারা ফাইনালে দেপোর্তিভো আলাভেসকে ৩–১ গোলের ব্যবধানে পরাজিত করে কোপা দেল রেইয়ের শিরোপা জয়লাভ করেছিল) প্রতিদ্বন্দ্বিতা করেছিল। ২০১২ সালের পর এবারই প্রথমবারের মতো সুপার কাপে এল ক্লাসিকো অনুষ্ঠিত হয়েছিল।
বার্সেলোনা স্পেনীয় সুপার কাপের পূর্ববর্তী আসরের চ্যাম্পিয়ন, যারা ২০১৬ সালে সেভিয়াকে দুই লেগে সামগ্রিকভাবে ৫–০ গোলের ব্যবধানে পরাজিত করে দ্বাদশবারের মতো শিরোপা জয়লাভ করেছিল। রিয়াল মাদ্রিদ বার্সেলোনাকে প্রথম লেগে ৩–১ এবং নিজেদের মাঠে অনুষ্ঠিত দ্বিতীয় লেগে ২–০ গোলের ব্যবধানে পরাজিত করেছিল; যার ফলে তারা সামগ্রিকভাবে ৫–১ গোলের ব্যবধানে দুই লেগের ম্যাচটি এবং স্পেনীয় সুপার কাপের ইতিহাসে দশমবারের মতো শিরোপা জয়লাভ করেছিল।
জ্বরাসুর

জ্বরাসুর () হিন্দু পুরাণে জ্বর-দেবতা । তিনি বাংলার লৌকিক দেবতা।জ্বররোগ নাশক রূপে পূজিত বিচিত্র দেবতা জ্বরাসুর। অনুরূপী এই জ্বরের দেবতার সন্তুষ্টি বিধানের জন্য সুন্দরবন তথা বাংলার লোকসমাজ এর পূজা করেন। জ্বরাসুর অসংখ্য থানে শীতলা, মনসা, দক্ষিণ রায়, আটেশ্বর, প্রভৃতি লৌকিক দেবদেবীর সঙ্গে পূজা পান।
এই দেবতার দেহাবয়ব বিচিত্র ধরনের। গায়ের রঙ ঘন নীল। তিনটি মাথা, নয়টি চোখ, ছয়টি হাত ও তিনটি পা ।পাল যুগ থেকে বাংলায় শীতলা মূর্তির সঙ্গী হতে শুরু করে জ্বরাসুর। এর মূর্তি পূজার প্রচলন খুব বেশি এবং শীতলার থানে বা মন্দিরে জ্বরাসুর নিত্যপূজা পান।
প্রাচীন তন্ত্রপুথিতে জ্বরাসুরের যে উল্লেখ রয়েছে, সে কথা মনে করিয়ে দিয়ে গিয়েছেন সাহিত্যিক তারাদাস বন্দ্যোপাধ্যায়। ‘তারানাথ তান্ত্রিক’ গ্রন্থের এক আখ্যানে তিনি বিস্তারিত লিখেছিলেন জ্বরাসুরের পূজার কথা।
এক কিংবদন্তি মতে জ্বরাসুর শিবের ধ্যান করার সময় কপালের ঘাম থেকে জন্মগ্রহণ করেছিলেন এবং দেবতাদের জন্য হুমকি ছিলেন। একবার বিষ্ণু হয়গ্রীব অবতারে জ্বরাসুরের জ্ব‌রে পড়েন। পরে তিনি জ্বরাসুরকে হত্যা করেছিলেন। তিনি সুদর্শন চক্র ব্যবহার করে জ্বরাসুরকে তিন টুকরো করেছিলেন। পরে জ্বরাসুর ব্রহ্মার দ্বারা পুনঃজীবিত হন। ব্রহ্মা‌ তার তিনটি অংশ যোগ করেন। কিন্তু ততদিনে তিনটি অংশের প্রতিটির মাথা ও অঙ্গ গজিয়েছিল। এতে তার তিনটি মুখ, তিন পা এবং একযোগে সব দিক থেকে যাওয়ার অসাধারণ ক্ষমতা পেয়েছিল। পরবর্তীতে তিনি শীতলা সঙ্গী হিসাবে নির্বাচিত হন। 
শীতলা-জ্ব‌রাসুর বাঙালি সংস্কৃতিতে ব্যাপক জনপ্রিয়। উল্লেখ্য, যে বাংলার মত ওড়িয়া এবং হিন্দি ভাষায় জ্বরকে জ্বর বলা হয়। আর অসুর অর্থ দানব। জ্ব‌রাসুর নামটি এই দুটি শব্দের সমন্বয় - "জ্ব‌র" (অর্থাত জ্বর) এবং "অসুর" (অর্থাৎ দৈত্য) - জ্ব‌রাসুর। জ্ব‌রাসুর মানে জ্বরের দৈত্য। জ্ব‌রাসুর যুবকের ছদ্মবেশ ধারণ করেন। তার সঙ্গী শীতলা, ব্যাপকভাবে গ্রামের লোকজন দ্বারা ভারতের উত্তর, পূর্বে বসন্ত এবং জ্বর রোগের রক্ষাকর্তা‌ হিসাবে পুজিত হন। 
বাংলার বৌদ্ধ মন্ত্রযান, বজ্রযান ঐতিহ্যে জ্ব‌রাসুর রয়েছে। বৌদ্ধ সংস্কৃতিতে, জ্ব‌রাসুর কখনও কখনও রোগের বৌদ্ধ দেবী পর্ণশর্বরীর স্বামী হিসাবে বিবেচিত হন। কিছু ছবিতে এই দেবতাগুলি বৌদ্ধ দেবী এবং রোগের ধ্বংসকারী বজ্রযোগিনীর , রাগ থেকে পালাতে দূরে উড়ে যাচ্ছে দেখানো হয়।
জাম্বিয়ায় ইসলাম

জাম্বিয়ায় ইসলাম আবির্ভূত হয় হিজরি চতুর্থ শতাব্দীতে, যখন পূর্ব আফ্রিকায় মুসলিম সাম্রাজ্য প্রতিষ্ঠিত হয়।
ব্রিটিশ শাসনামলে অনেক মুসলিম ভারতবর্ষ থেকে দেশটিতে গিয়েছিল। তারা দেশটিতে রেলপথ নির্মাণে অংশ নিয়েছিল।
জাম্বিয়ায় ইসলাম ধর্মাবলম্বী লোকের সংখ্যা ১% এরও কম। জাম্বিয়ার অধিকাংশ মুসলমানই সুন্নি সম্প্রদায়ভুক্ত। দেশটি কিছু শিয়া মতাবলম্বী মুসলমানও বাস করেন। দেশটিতে কাদিয়ানি সম্প্রদায়ের লোকের সংখ্যা প্রায় ৫০০।
গাম্বিয়ায় ইসলাম

গাম্বিয়ার জনসংখ্যার ৯৫% লোকই ইসলাম ধর্মাবলম্বী। ইসলাম ধর্মাবলম্বীদের পাশাপাশি দেশটিতে রোমান ক্যাথলিক এবং প্রটেস্টান্ট সম্প্রদায়ের খ্রিষ্টানরাও বাস করে দেশটিতে।
দেশটির সিংহভাগ মুসলিমই মালিকি মাযহাব অনুসরণ করে থাকেন। গাম্বিয়ায় কিছু সংখ্যক কাদিয়ানি সম্প্রদায়ের মানুষও বাস করেন। ২০১৫ সালের ১১ই ডিসেম্বর দেশটিকে 'ইসলামি প্রজাতন্ত্র' হিসেবে ঘোষণা করা হয়।
উরুগুয়েতে ইসলাম

খ্রিষ্টান অধ্যুষিত উরুগুয়েতে ৯০০-১০০০ জন ইসলাম ধর্মাবলম্বী বাস করে, যা দেশটির মোট জনসংখ্যার ০.০২%।
অধিকাংশ মুসলিমই দেশটির 'চুউই' শহরে বাস করেন, যা দেশটির ব্রাজিল সীমান্তে অবস্থিত। এছাড়া রিভেরা, আর্তিগাস এবং মন্টেভিডিও শহরেও বাস করেন তারা।
রাজধানী মন্টেভিডিওতে তিনটি ইসলামিক সেন্টার আছে। এগুলো হল:
১.মুসাল্লাহ আল হাজিমি
২.ইজিপ্টিয়ান কালচারাল ইসলামিক সেন্টার
৩.ইসলামিক সেন্টার উরুগুয়ে
পুয়ের্তো রিকোতে ইসলাম

২০০৭ সালের পরিসংখ্যান অনুযায়ী ৫,০০০ এর অধিক সংখ্যক মুসলমান পুয়ের্তো রিকোতে বাস করেন, যা দেশটির মোট জনসংখ্যার ০.১%।
প্রথম দিককার মুসলমান সম্প্রদায়ের লোকেরা ছিলেন জর্ডান ও ফিলিস্তিনের অভিবাসী যারা ১৯৫৮ থেকে ১৯৬২ সালের মাঝামাঝি সময়ে দেশটিতে এসেছিলেন।
দ্বীপটির অধিকাংশ মুসলমানই 'কাগুয়াস' শহরে বাস করেন। সেখানে তারা রেস্তোরাঁ, জুয়েলারি দোকান ও কাপড়ের দোকান চালান।
প্রথমদিকে 'রিও পেদ্রাস' জেলার একটি মসজিদে দ্বীপটির মুসলমানেরা নামায আদায় করলেও দেশটির বিভিন্ন শহরে মসজিদ গড়ে উঠেছে।
অমিতাভ চৌধুরী

অমিতাভ চৌধুরী (১৬ই জুলাই ১৯২৮ - ১ মে ২০১৫) ছিলেন একজন ভারতীয় সাংবাদিক ও লেখক। তার জন্ম ব্রিটিশ ভারতের সিলেটে (অধুনা বাংলাদেশ)।
অমিতাভ চৌধুরী ১৯২৮ সালের ১৬ জুলাই সিলেটে জন্মগ্রহণ করেন।
ভারত বিভাগের পর তিনি সপরিবারের আসামের বরাক উপত্যকায় চলে যান।
তিনি কলকাতা ও শান্তিনিকেতনের বিশ্বভারতীতে পড়াশোনা করেন।
তার কর্মজীবনের শুরুতে বেশ কিছু সময় শান্তিনিকেতনে অধ্যাপনা করেন। পরে তিনি আনন্দবাজার পত্রিকায় যোগ দেন। এই পত্রিকার বার্তা সম্পাদকও ছিলেন কিছুদিন। পরবর্তীতে যুগান্তর ও আজকাল পত্রিকার সঙ্গেও যুক্ত হন। সাংবাদিক হিসেবেই খ্যাতির শীর্ষে পৌঁছান তিনি।
১৯৬১ সালে সাংবাদিকতায় রামোন ম্যাগসেসে পুরস্কারে ভূষিত হন অমিতাভ চৌধুরী।
১৯৮৩ সালে ভারত সরকার তাকে পদ্মশ্রী সম্মানে ভূষিত করে। ২০১৩ সালে পশ্চিমবঙ্গ সরকার তাকে বঙ্গবিভূষণে সম্মানিত করে।
অমিতাভ চৌধুরী একজন বিখ্যাত সাহিত্যিক ও রবীন্দ্র গবেষক। তিনি চাণক্য ও দৌবারিক ছদ্মনামে লিখতেন। তার লেখা উল্লেখযোগ্য গ্রন্থের মধ্যে রয়েছে -
১ মে ২০১৫ সালে তিনি মৃত্যুবরণ করেন।
মারা ভাষা

মারা বা লাখের উত্তর পূর্ব ভারতের মিজোরাম রাজ্যের দক্ষিণাংশ ও মিয়ানমারে প্রচলিত কুকি-চিন ভাষাপরিবারের অন্তর্গত একটি উপজাতি ভাষা৷ মারা জনগোষ্ঠীর লোক এই ভাষাতে কথা বলেন৷
ভাষাটি চিনা-তিব্বতি ভাষাপরিবারের একটি ভাষা৷ দক্ষিণ মিজোরামের স্বশাসিত মারা ক্ষেত্রীয় পরিষদ এই ভাষাটিকে বিদ্যালাভের মাধ্যম হিসাবে বেছে নিয়েছে৷ সংশ্লিষ্ট পাঠ্যপর্ষদে সপ্তম শ্রেণী অবধি মারা ভাষা শেখা ও ব্যবহার করা বাধ্যতামূলক৷
দক্ষিণ মিজোরামের পূর্বতন ছিম্তুইপুই জেলার ৬০ টি গ্রামে মারা জনগোষ্ঠীর মানুষ এই ভাষাতে কথা বলেন৷ মারা ভাষাটি মিজোরাম ছাড়াও মায়ানমার রাষ্ট্রের চিন রাজ্যে প্রায় ৩০,০০০ লোকের ভাষা এটি৷
সমগ্র ভারতে ৪২৪২৫ জন মারাভাষীর জনবিন্যাস নিম্নরূপ-
সাইহা জেলা - ৪০৮১৪ জন
মিজোরামের অন্যান্য জেলাতে - ১০৬২ জন
ভারতের অন্যান্য রাজ্যে - ৫৪৯ জন
মারা ভাষার অঞ্চল ও দেশভেদে বিভিন্ন উপভাষা রয়েছে যেমন - ত্লোসিয়া, হঠাই, জিহ্নো, সিজো, জোফেই, হেইমা, লিয়ালাই৷
এই উপভাষাগুলির মধ্যে ভারতে তথা সমগ্র মারা জনগোষ্ঠী|মারা জনগোষ্ঠীর লোক ত্লোসিয়াকে প্রমিত মারা ভাষার উপমা দিয়ে থাকেন৷
মারা ভাষা লাতিন বর্ণমালাতে লেখা হলেও কিছু একক বৈশিষ্ট বিদ্যমান৷ এটি ইংরাজী ভাষার মতোই ছোটা ও বড়ো হাতের অক্ষর ব্যবহার করে লেখা হয়৷ অক্ষরমালা ও তার বাংলা উচ্চারণ অনুবাদ নিম্নরূপ -
A(আ), AW(অ্য), Y(য়), B(ব), CH(চ়), D(ড), E(এ), F(ফ়), H(হ), I(ই), K(ক), L(ল), M(ম), N(ন), NG(ঙ), O(ও), Ô(অ), P(ফ), R(র), S(স), T(ট), U(উ), V(ভ়), Z(জ়)
ছোটো হাতের অক্ষরগুলিও অনুরূপ ও লাতিন বর্ণমালাসদৃৃশ৷
শ্রীমা ভট্টাচার্য

শ্রীমা ভট্টাচার্য একজন ভারতীয় বাঙালি টেলিভিশন অভিনেত্রী। ২০১৭ সালের ৫ই জুন থেকে ২০১৮ সালের ১২ই আগস্ট জি বাংলায় প্রচারিত ড্রামা-রোম্যান্স-কমেডি টিভি সিরিজ "জামাই রাজাতে" নীলাশা ব্যানার্জি ওরফে নীলের ভূমিকায় অভিনয় করে বেশ পরিচিতি লাভ করেছেন। তিনি ২০১৯ সালে অভিমন্যু মুখার্জির "টেকো" চলচ্চিত্রে আত্মপ্রকাশ করেন।
শ্রীমা বাগবাজার ওমেন্স কলেজে জার্নালিজম ও মাস কমিউনিকেশন বিষয়ে স্নাতক ডিগ্রি অর্জন করেন।
শ্রীমা ১৯৯৭ সালের ২৬শে ফেব্রুয়ারি কলকাতা, পশ্চিমবঙ্গ, ভারতে জন্মগ্রহণ করেন। তার বেড়ে ওঠা কলকাতায়। তার অভিনেতা গৌরব রায় চৌধুরীর সাথে ২০২০ সালে প্রেমের সম্পর্ক ছিল।
শ্রীমার ২০২১ ও ২০২২ সালে যথাক্রমে অভিনেতা সায়ন্ত মোদক ও ক্রিকেটার কনিষ্ক শেঠের সাথে প্রেমের সম্পর্ক ছিল এই নিয়ে প্রচুর গুঞ্জন শোনা যেত। তবে তিনি স্পষ্ট করে বলেন যে, সায়ন্ত মোদকের সঙ্গে সম্পর্ক নিয়ে যে কথা ছড়িয়েছে তা কেবল একটি গুজব, এবং ২০২১ সালে তারা আসলে শুধুমাত্র বন্ধু ছিলেন। বর্তমানে অভিনেতা ইন্দ্রনীল চ্যাটার্জির সাথে তার প্রেমের সম্পর্ক রয়েছে এই নিয়ে প্রচুর গুঞ্জন শোনা যাচ্ছে।
শ্রীমা ২০১৬ সালে কালার্স বাংলার "নাগলীলা" টিভি সিরিজের মাধ্যমে ছোটপর্দায় আত্মপ্রকাশ করেন। ২০১৭ সালে তিনি জি বাংলার "জামাই রাজাতে" নীলাশা ব্যানার্জি ওরফে নীলের ভূমিকায় অভিনয় করে বেশ পরিচিতি লাভ করেন। ২০১৯ সালে তিনি অভিমন্যু মুখার্জির "টেকো" চলচ্চিত্রের মাধ্যমে রূপালী পর্দায় আত্মপ্রকাশ করেন। ২০২১ সালে তিনি "গাঁটছড়ায়" দ্যুতি ভট্টাচার্যের চরিত্রে অভিনয় করে বেশ জনপ্রিয়তা লাভ করেন। তার চরিত্রটি দর্শক ও সমালোচক দ্বারা প্রশংসিত হয়েছে।
রাউল হুলিয়া

রাউল রাফায়েল হুলিয়া ই আর্সেলি (Raúl Rafael Juliá y Arcelay; ৯ মার্চ ১৯৪০ - ২৪ অক্টোবর ১৯৯৪) ছিলেন একজন পুয়ের্তো রিকান অভিনেতা। তিনি "টু জেন্টলমেন অব ভেরনা" মঞ্চনাটকে অভিনয় করে টনি পুরস্কারের মনোনয়ন লাভ করেন এবং ড্রামা ডেস্ক পুরস্কার অর্জন করেন। ১৯৭৪ থেকে ১৯৮২ সালের মধ্যে তিনি "হোয়ার্স চার্লি?", "দ্য থ্রিপেনি অপেরা" ও "নাইন" নাটকে অভিনয় করে টনি পুরস্কার অর্জন করেন। ১৯৮০-এর দশকে তিনি কয়েকটি চলচ্চিত্রে অভিনয় করেন, তন্মধ্যে "টেম্পেস্ট" ও "কিস অব দ্য স্পাইডার ওম্যান" ছবির জন্য গোল্ডেন গ্লোব পুরস্কারের মনোনয়ন লাভ করেন এবং দ্বিতীয় ছবিটির জন্য শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার অর্জন করেন।
১৯৯১ ও ১৯৯৩ সালে তিনি "দ্য অ্যাডামস ফ্যামিলি" অবলম্বনে দুটি চলচ্চিত্রে গোমেজ অ্যাডামস চরিত্রে অভিনয় করেন। ১৯৯৪ সালে তিনি "দ্য বার্নিং সিজন" টিভি চলচ্চিত্রে অভিনয় করেন এবং "স্ট্রিট ফাইটার" ভিডিও গেমের চলচ্চিত্রায়নে অভিনয় করেন। এই বছরে তার হৃদরোগে আক্রান্ত হয়ে মৃত্যুবরণ করেন। "দ্য বার্নিং সিজন" টেলিছবির জন্য তিনি মরণোত্তর শ্রেষ্ঠ অভিনেতা বিভাগে গোল্ডেন গ্লোব পুরস্কার, প্রাইমটাইম এমি পুরস্কার ও স্ক্রিন অ্যাক্টরস গিল্ড পুরস্কার অর্জন করেন।
ট্রিশ ভ্যান ডিভেয়ার

ট্রিশ ভ্যান ডিভেয়ার (; জন্ম: প্যাট্রিশিয়া লুইস ড্রেসেল, ৯ মার্চ ১৯৪১) হলেন একজন মার্কিন অভিনেত্রী। তিনি ১৯৭২ সালে "ওয়ান ইজ আ লোনলি নাম্বার" চলচ্চিত্রে অভিনয় করে সেরা নাট্যধর্মী চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোননয়ন লাভ করেন এবং "দ্য চ্যাঞ্জলিং" চলচ্চিত্রে অভিনয় করে জিনি পুরস্কার অর্জন করেন। তিনি অভিনেতা জর্জ সি. স্কটের স্ত্রী।
ফরাশগঞ্জ

ফরাশগঞ্জ বাংলাদেশের রাজধানী ঢাকার একটি এলাকা। "ফরাসি" ও "গঞ্জ" দুটি শব্দ থেকে ফরাশগঞ্জ নামের উৎপত্তি। এই এলাকার পূর্ব নাম ছিল "ফ্রেন্সগঞ্জ"।
ফরাশগঞ্জ শব্দের আক্ষরিক অর্থ হলো ফরাসিদের গঞ্জ বা বাণিজ্যিক কেন্দ্র। আঠারো শতকে ঢাকার ফরাসি বণিকদের বাণিজ্যিক কেন্দ্র ছিল ফরাশগঞ্জ। ১৭৪০ সালে ফরাসি ইস্ট ইন্ডিয়া কোম্পানি ঢাকায় তাদের কার্যক্রম শুরু করে ও নওয়াজিশ মোহাম্মদ খানের অনুমতি নিয়ে আহসান মঞ্জিল প্রাসাদের নিকটে তাদের "কুঠি" স্থাপন করে। ১৭৫০ সালে ইংরেজ মালিকানাধীন একটি কারখানা দখল করে এ জায়গায় বসতি স্থাপন করে। এই সময় ফরাসিরা ব্রিটিশদের সাথে একটি কারখানা নিয়ে ছোটখাট দ্বন্দ্বে জড়িয়ে পড়ে। কিন্তু নায়েব নাজিম জসরত খানের মধ্যস্থতায় গোলমাল মিটিয়ে নেয়। ১৭৫৭ সালে বাংলায় ইংরেজ শাসন শুরু হওয়ার পূর্বেই এই কারখানার নাম ঢাকা কারখানা করা হয়। ১৭৮০ সালে এখানে ফরাসি বাজার প্রতিষ্ঠিত হয়। ফরাসিরা এখানে হলুদ, আদা, রসুন ও মরিচের পাইকারি বাজার প্রতিষ্ঠা করে। ফরাসিরা এখানে বসবাসের জন্য রূপলাল হাউজের মতো কিছু অসাধারণ স্থাপত্যশৈলীর দালানকোঠা নির্মাণ করে।
ফরাশগঞ্জ পুরান ঢাকায় বুড়িগঙ্গা নদীর উত্তরে অবস্থিত। এই এলাকায় যাতায়াতের প্রধান সড়ক হলো বি কে দাস রোড ও আহসানুল্লাহ রোড।
ফরাশগঞ্জে বেশকিছু ঐতিহাসিক অট্টালিকা রয়েছে, যার অধিকাংশই জরাজীর্ণ। এর মধ্যে বুড়িগঙ্গা নদী তীরের রূপলাল হাউজ অন্যতম। তবে রক্ষণাবেক্ষণের অভাবে ও অবৈধ দখলদারদের কারণে এই সুরম্য দ্বিতল বাড়িটি ধ্বংসের দ্বারপ্রান্তে দাঁড়িয়ে। উনিশ শতকে নির্মিত অলঙ্কৃত বাঁকানো ঝুলবারান্দার বড়বাড়িটিও প্রায় ধ্বংসপ্রাপ্ত।
ফরাশগঞ্জে আরেকটি দর্শনীয় স্থান লোহারপুল। এটি তখনকার সময়ের অসাধারণ স্থাপত্যের নিদর্শন বহন করে। এছাড়া ১৮৩২ সালে ঢাকার কালেক্টর ওয়াল্টার ঢাকা থেকে নারায়ণগঞ্জ যাতায়াতের সুবিধার জন্য সূত্রাপুর খালের ওপর একটি ঝুলন্ত সেতু নির্মাণ করেন।
সিটি এফএম ৯৬.০

সিটি এফএম বাংলাদেশের একটি বেসরকারি রেডিও স্টেশন। ঢাকায় এটি ৯৬.০ এফএম তরঙ্গে সম্প্রচার করে। বাংলাদেশ সরকারের মাননীয় তথ্যমন্ত্রী হাসানুল হক ইনু রেডিও স্টেশনটির উদ্বোধন করেন। ২০১৩ সালের ২৩ মার্চ সিটি এফএম আনুষ্ঠানিক সম্প্রচার শুরু করে।
ভাক্কার জেলা

ভাক্কার জেলা (), পাকিস্তানের পাঞ্জাব প্রদেশে অবস্থিত একটি জেলা। ১৯৮২ সালে ভাক্কার শহর সদর দপ্তর ও প্রধান শহর হিসেবে মিয়ানওয়ালী জেলার অংশ হিসেবে জেলাটি গঠিত হয়। জেলাটি অঞ্চল মূলত সিন্ধু বরাবর একটি নদীপ্রবাহ দ্বারা গঠিত, যেটি কাচচা নামেও পরিচিত এবং বেশিরভাগ জেলা এলাকা থাল মরুভূমির নির্জন সমভূমিতে অবস্থিত।
জেলা প্রশাসনিকভাবে ৪টি তহসিল এবং ৬৪টি ইউনিয়ন পরিষদ নিয়ে গঠিত হয়েছে:
২০১৭ সালের আদমশুমারীর হিসাব অনুযায়ী, জেলাটির মোট জনসংখ্যা ছিল প্রায় ১৬,৫০,০০০ জন। এছাড়াও ১৯৯৮ সালের আদমশুমারীর হিসাব অনুযায়ী, মাতৃভাষা হিসেবে সরাইকি (৭৩%), পাঞ্জাবী (১৮%) এবং উর্দু (৭%) ভাষা ব্যবহার করে থাকে।
খুশব জেলা

খুশব জেলা () পাকিস্তানের পাঞ্জাব প্রদেশে অবস্থিত একটি জেলা। জহরাবাদ হচ্ছে জেলাটির প্রধান সদর দপ্তর বা রাজধানী শহর। ঐতিহাসিক শহর খুশব এটির সীমানার মধ্যে অবস্থিত বলে জেলাটির নামকরণ খুশব করা হয়। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৯০৫,৭১১ জন, যেখানে শহুরে বসবাসকরী জনংসখ্যা ছিল প্রায় ২৪.৭৬%।
জেলাটিতে ৪টি তহসিল রয়েছে: 
১৯৯৮ সালের আদমশুমারীর হিসাব অনুযায়ী, জেলাটির প্রথম প্রধান ভাষা বা মাতৃভাষা হচ্ছে পাঞ্জাবী, যেখানে জনসংখ্যার প্রায় ৯৬.৮% মানুষ কথা বলে থাকে, এছাড়াও ১.৫% উর্দু ভাষা ব্যবহার করে থাকে।
পাহাড়ি টুনটুনি

পাহাড়ি টুনটুনি (বৈজ্ঞানিক নাম:"Phyllergates cucullatus") এক ধরনের গায়ক পক্ষী। এটি Cettiidae পরিবারের "Phyllergates গণ" ভুক্ত।
এই পাখি উত্তর-পূর্ব ভারত ও দক্ষিণ-পূর্ব এশিয়ায় বাংলাদেশ, ভারত, মিয়ানমার, সিঙ্গাপুর, ইন্দোনেশিয়া, চীন, মালয়েশিয়া, কম্বোডিয়া, ফিলিপাইন, লাওস ও থাইল্যান্ড দেখতে পাওয়া যায়।
এরা দৈর্ঘ্য ১০-১২ সেন্টিমিটার এবং ওজন ৬-৭ গ্রাম হয়ে থাকে। প্রাপ্ত বয়স্ক পাখির পিঠ জলপাই-সবুজ বর্ণের। কপাল, ডানা ও লেজ লালচে। মাথার চাঁদির সামনের অংশ ছায়ার মতো, যদিও ঘাড়ের পিছনটা অপেক্ষাকৃত ধূসর। এর চোখ বাদামি; চোখের পিছনের খাটো ভ্রু-রেখা সাদা-হলদে; চোখের ডোরা কালচে হয়ে থাকে। কান-ঢাকনি এবং গলা ও বুক ধূসর। পেট ও লেজতল-ঢাকনি উজ্জ্বল হলুদ। পা ও পায়ের পাতা সামান্য বাদামি-মেটে। সোজা ঠোঁট দুরঙা: উপরের ঠোঁট কালো ও নিচের ঠোঁট কমলা গোড়াসহ শিঙ-রঙা। পেট উজ্জ্বল হলদে, যা দেখে এই পাখিকে সহজে চেনা যায়। স্ত্রী পাখির বর্ণে সামান্য তফাৎ রয়েছে। ওদের বুকে কালো রেখার অনুপস্থিত।
পোকামাকড় বা কীট পতঙ্গ এদের প্রদান খাদ্য। ঝোপঝাড়ে অতি ক্ষুদ্র পোকা শিকার করে ও এছাড়া আকাশে ওড়েও পোকা-মাকড় ধরে থাকে। প্রজনন মৌসুম মে-সেপ্টেম্বর। মাটির কাছাকাছি গাছের ডালে পাতা সেলাই করে বাসা বাঁধে। ৩-৪টি ডিম পাড়ে। ডিম ফুটতে সময় লাগে ১৪/১৫ দিন।
সারগোদা জেলা

সারগোদা জেলা (), পাকিস্তানের পাঞ্জাব প্রদেশে অবস্থিত একটি জেলা। জেলাটির রাজধানী শহরের নাম হচ্ছে সারগোদা। এটি একটি কৃষি সমৃদ্ধ জেলা, যেখানে গম, ধান এবং আখ প্রধান খাদ্যশস্য হিসেবে উৎপাদিত হয়। সারগোদা জেলা এবং এটি অঞ্চলটি মূলত কিনো কমলা এবং লেবু সহ সাইট্রাস ফলের জন্য বিখ্যাত। জেলাটি ৫,৮৬৪ বর্গ কিলোমিটার এলাকা জুুড়ে গঠিত হয়েছে।
সারগোদা জেলাটি প্রশাসনিকভাবে ৭টি তেহসিলে বিভক্ত, যার মধ্যে থেকে মোট ১৬১টি ইউনিয়ন পরিষদ রয়েছে। ১৯৯৮ সালের আদমশুমারীর হিসাব অনুযায়ী নিম্নোক্ত জনসংখ্যা পরিলক্ষিত হয়:
পূর্ব পাঞ্জাব থেকে মুসলিম উদ্বাস্তুদের আগমনের সাথে সাথে সারগোদার জনসংখ্যা দ্রুত বৃদ্ধি পেয়েছিল। পাকিস্তানের ১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল২,৬৬৫,৯৭৯ জন, যার মধ্যে থেকে প্রায় ২৭.৯৬% শহুরে বসবাসকারী ছিল।
ভানুয়াতুতে ইসলাম

ইসলাম ধর্মাবলম্বীরা ভানুয়াতুতে সংখ্যালঘু সম্প্রদায়। দেশটিতে ইসলামধর্মাবলম্বী জনগোষ্ঠীর সংখ্যা ১,০০০-এর আশেপাশে বলে ধারণা করা হয়।
দেশটির প্রথম মুসলমান হুসেইন নাবাঙ্গা, যিনি ১৯৭৮ সালে ধর্মান্তরিত হয়ে ইসলাম গ্রহণ করেন। তিনি 'মেলে' জনগোষ্ঠীর একজন ছিলেন। তার পর সম্প্রদায়ের আরও কিছু লোক ইসলাম গ্রহণ করেন। এখন দেশটির বিভিন্ন দ্বীপে ইসলাম ধর্মাবলম্বীরা বাস করেন। 
বর্তমানে দেশটির মুসলিম সম্প্রদায়ের প্রেসিডেন্ট মুহাম্মাদ সাদিক সাম্বো। ১৯৯২ সালে দেশটিতে প্রথম মসজিদ প্রতিষ্ঠত হয়। দেশটির অধিকাংশ মুসলমানই সুন্নি মতাবলম্বী হলেও কিছু কাদিয়ানি সম্প্রদায়ের মানুষদেরও দেখা যায় দ্বীপটিতে।
২০০৭ সালের একটি জরিপে দেখা যায়, দেশটিতে ইসলাম ধর্মাবলম্বী ও মসজিদের সংখ্যা ব্যাপকহারে বাড়ছে। দেশটির বিভিন্ন গোষ্ঠীপতি ইসলাম ধর্মে ধর্মান্তরিত হয়েছেন। তারা তাদের পরিবার ও গোষ্ঠীর অন্যান্য লোকদের ইসলাম ধর্মে ধর্মান্তরিত করতে অবদান রাখছেন। এভাবে দেশটিতে ইসলাম ধর্মাবলম্বীদের সংখ্যা বাড়ছে।
লাওসে ইসলাম

বৌদ্ধ সংখ্যাগরিষ্ঠ রাষ্ট্র লাওসে ইসলাম ধর্মাবলম্বীরা সংখ্যালঘু। দেশটির মোট জনসংখ্যার ০.০১% জনগোষ্ঠী মুসলিম।মুসলমানদের দেশটির রাজধানী ভিয়েনতিয়েনে দেখা যায়, যেখানে একটি মসজিদ আছে।
দেশটির অধিকাংশ মুসলমানই ব্যবসা-বাণিজ্যের সাথে যুক্ত। খেমার রুজ শাসনামলে দেশটিতে কম্বোডিয়া থেকে চাম মুসলিমরা আগমন করে। দেশটির অধিকাংশ মুসলমানই শহরে বাস করে।
২০১৬ সালের জুন মাসে দেশটির ওডমজে প্রদেশে একটি নতুন মসজিদ স্থাপন করা হয়।
সাহিওয়াল জেলা

সাহিওয়াল জেলা (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,৮৪৩,১৯৪ জন, যার মধ্যে থেকে প্রায় ১৬.২৭% শহুরে এলাকায় বসবাসকারী ছিল। ২০০৮ সাল থেকে সাহিওয়াল বিভাগে গঠিত হয়েছিল সাহিওয়াল জেলা, ওকারা জেলা ও পাকপাতান জেলা। সাহিওয়াল শহরটি হচ্ছে জেলাটির রাজধানী এবং বিভাগীয়য় সদর দপ্তর বা রাজধানী শহর।
১৯৯৮ সালের আদমশুমারীর হিসাব অনুযায়ী, জেলাটিতে জনসংখ্যার প্রায় ৯৮% মানুষ মাতৃভাষা হিসেবে পাঞ্জাবি ভাষা ব্যবহার করে। এছাড়াও বাকী ১.৪% উর্দু এবং ০.৪% পশতু ভাষা রয়েছে।
সাহিওয়াল জেলাটি ২টি উপ-বিভাগে এবং ৫৩১টি গ্রাম রয়েছে।
জেলাটির প্রধান শহর থেকে প্রায় ৩ কিলোমিটার দূরত্বে মূল মহাসড়ক অবস্থিত।
ওকারা জেলা

ওকারা জেলা (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা। ১৯৮২ সালে এটি একটি পৃথক জেলা হিসেবে আত্মপ্রকাশ করে, পূর্বে এটি সাহিওয়াল জেলার অংশ ছিল। ২০১৭ সালের আদমশুমারীর হিসাব অনুযায়ী, জেলাটিতে জনসংখ্যা ছিল প্রায় ৩,০৩৯,১৩৯ জন এর মত।
১৯৯৮ সালের আদমশুমারি অনুসারে, জেলাটির প্রথম প্রধান ভাষা বা মাতৃভাষা ছিল পাঞ্জাবী, যেখানে জনসংখ্যার ৯৬% ব্যবহার করে থাকে, বাকী ৩.৫% উর্দু ভাষা ব্যবহার করে থাকে। তবে জাতীয় ভাষা উর্দু এবং সরকারী ভাষা হিসেবে সকল স্কুলে উর্দু ভাষা শেখানো হয়ে থাকে।
প্রবোধ চন্দ্র ভরদ্বাজ

প্রবোধ চন্দ্র ভরদ্বাজ ভারতীয় সেনাবাহিনীর একজন ঊর্ধ্বতন জেনারেল ছিলেন। লেফটেন্যান্ট জেনারেল হিসেবে অবসরগ্রহণকারী প্রবোধ ২০০৯ সালের ১ই অক্টোবর ভারতীয় সেনাবাহিনীর দ্বিতীয় প্রধান কর্মকর্তা অর্থাৎ উপ সেনাপ্রধান হিসেবে নিয়োগ পেয়েছিলেন। ভারতীয় সেনাবাহিনীর অন্যতম সবচেয়ে পদকপ্রাপ্ত কর্মকর্তাদের একজন প্রবোধ নর্দার্ন কমান্ড (উত্তরাঞ্চলীয় সেনা কমান্ড) এর অধিনায়কও ছিলেন যে কমান্ড প্রতিবেশী দেশ পাকিস্তানের সঙ্গে যুদ্ধ করার জন্য সবসময় প্রস্তুত থাকে।
১৯৭০ সালের ১৪ই জুন প্রবোধ ভারতীয় সেনাবাহিনীর প্যারাশুট রেজিমেন্টের ১ম ব্যাটেলিয়নে কমিশনপ্রাপ্ত হন। তিনি ন্যাশনাল ডিফেন্স একাডেমী, ভারতীয় সামরিক একাডেমী, তামিলনাড়ু প্রদেশের ওয়েলিংটনের ডিফেন্স সার্ভিসেস স্টাফ কলেজ এবং ন্যাশনাল ডিফেন্স কলেজ (ভারত) এ অধ্যায়ন করেন। সেনাবাহিনীর স্পেশাল অপারেশন্স এর একজন স্পেশালিস্ট ছিলেন প্রবোধ এবং ভারতীয় সেনাবাহিনীর প্রথম কর্মকর্তা তিনি যিনি নৌবাহিনীর ডুবুরী কোর্স কৃতিত্বের সাথে সম্পন্ন করেন। ভারতীয় সেনাবাহিনীর সৈনিকদের ডুবুরী কোর্সের ইন্সট্রাক্টরও ছিলেন তিনি। যুক্তরাষ্ট্রের ফোর্ট ব্র্যাগে তিনি স্পেশাল ফোর্সেস অফিসার্স কোর্স ও তিনি করেন।
তার কমিশনপ্রাপ্তির ইউনিট ১ প্যারা কমান্ডোর অধিনায়কত্বও করেন তিনি। নাগাল্যান্ডে তিনি একটি মাউন্টেন ব্রিগেডের অধিনায়কত্ব এবং এলিট প্যারাশুট ব্রিগেডের অধিনায়ক হিসেবেও তিনি দায়িত্ব পালন করেন। একটি পদাতিক ব্রিগেডের অধিনায়ক হিসেবেও তিনি কাজ করেন এবং সেনাবাহিনী সদর দপ্তরে ডিজিএমও (মিলিটারি অপারেশন্স পরিদপ্তরের মহাপরিচালক) হিসেবেও দায়িত্ব পালন করেন। ১৯৯৪ থেকে ১৯৯৭ মেয়াদে তিনি মিয়ানমারে সামরিক এ্যাটাশে হিসেবে ছিলেন। মেজর জেনারেল পদবীতে তিনি দিল্লী এরিয়ার এরিয়া কমান্ডার হিসেবে দায়িত্ব পালন করেছিলেন। লেঃ জেনারেল পদবীতে তিনি চতুর্দশ কোরের অধিনায়ক হন। ২০০৮ এর ১ মার্চ তিনি নর্দার্ন কমান্ডের প্রধান অধিনায়ক হন।
পাকপাতান জেলা

পাকপাতান জেলা (), (পাঞ্জাবি ), পাকিস্তানের পাঞ্জাব প্রদেশে অবস্থিত একটি অন্যতম জেলা। পাকপাতান হচ্ছে জেলাটির প্রধান সদর দপ্তর বা রাজধানী শহর। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,২৮৬,৬৮০ জন এর মত, যার মধ্যে থেকে প্রায় ১৪% ছিল শহুরে বসবাসকারী জনগণ। এরপর থেকে জনসংখ্যা বৃদ্ধি পেয়ে ১,৫৬৩,০০০ জনে উন্নিত হয়েছে।
জেলাটি ২টি তহসিলে বিভক্ত, যার মধ্যে থেকে ৬৩ টি ইউনিয়ন পরিষদ রয়েছে:
লাহোরের রাজধানী পাকপাতান থেকে ১৬৯ কিলোমিটার এবং মুলতান থেকে ২০৫ কিলোমিটার দূরত্বে অবস্থিত। ভৌগোলিক অবস্থান অনুযায়ী জেলাটির উত্তরপশ্চিমে সাহিওয়াল জেলা, উত্তরে ওকারা জেলা, দক্ষিণে সুটলেজ নদী ও বাহাওয়ালনগর জেলা এবং দক্ষিণ-পশ্চিমে বিহারী জেলার সীমানা ঘিরে রেখেছে।
লিশটেনস্টাইনে ইসলাম

২০০৯ সালে 'পিউ রিসার্চ সেন্টার' কর্তৃক প্রকাশিত একটি প্রতিবেদনে বলা হয়, লিশটেনস্টাইনে প্রায় ২,০০০ মুসলমান বাস করে, যা দেশটির মোট জনসংখ্যার ৪.৮%। ২০১৭ সালে এসে তা বেড়ে দাঁড়ায় ৫.৪%-এ। দেশটির অধিকাংশ মুসলমানই সুন্নি এবং তুরস্ক, কসোভো, মেসিডোনিয়া ও বসনিয়া থেকে আসা অভিবাসী।
২০০৬ সালে দেশটির সরকার মুসলিম সম্প্রদায়ের জন্য ২৫,০০০ সুইস ফ্রাঁ (২০,০০০ মার্কিন ডলার) বরাদ্দ করে।
২০০১ সাল থেকে দেশটির সরকার রমযানে একজন ইমামকে রেসিডেন্সি পারমিট এবং একজন অতিরিক্ত ইমামকে স্বল্পকালীন রেসিডেন্সি পারমিট দেয়।
শেইখুপুরা জেলা

শেইখুপুরা () (), পাকিস্তানের পাঞ্জাব প্রদেশে অবস্থিত একটি জেলা। শেইখুপুরা হচ্ছে জেলাটির প্রধান সদর দপ্তর বা রাজধানী শহর। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৩,৩২১,০২৯ জন এর মত, যার মধ্যে থেকে ২৫.৪৫% শহুরে বসবাসকারী জনসংখ্যা ছিল। ২০০৫ সালে জেলাটির উপবিভাগগুলিকে বিভক্ত করে নতুনভাবে নানকানা সাহেব জেলা গঠন করা হয়।
জেলাটিতে ৫টি তহসিল রয়েছে:
মুক্তার হার (যৌনতা)

মুক্তার হার বলতে বোঝায় যখন একটি পুরুষ যৌনমিলনকালে তার শিশ্নের বীর্য তার সঙ্গিনীর বুকে বা গলায় বা মুখে নিক্ষেপ করে। এই মুক্তার হার শব্দটি একটি অপশব্দ। এই ধরনের যৌনক্রিয়ার পরে বা আগে একজন পুরুষ স্তন সঙ্গম, মুখকাম বা হস্তমৈথুন-এ লিপ্ত হতে পারে। এই ধরনের যৌনক্রিয়ার নাম মুক্তার হার হয়েছে এই চিন্তা থেকে যে, বীর্যের রং যেহেতু সাদা (মুক্তার মত সাদা) এবং গলায় বা বুকে নারীরা হার পরে সেহেতু এটাকে হারের মত দেখায়।
নানকানা সাহিব জেলা

নানকানা সাহেব জেলা (পাঞ্জাবি এবং ) পাকিস্তানের পাঞ্জাব প্রদেশে অবস্থিত একটি জেলা। নানকানা সাহেব জেলা সরকারের একটি আসন এবং শাহকোট হচ্ছে বৃহত্তম কেন্দ্রীয় নগর। নানকানা সাহেব জেলা লাহোরের পশ্চিমে থেকে প্রায় ৭৫ কিলোমিটার (৪৭ মাইল) এবং ফয়সালাবাদের পূর্ব থেকে প্রায় ৫৫ কিলোমিটার (৩৪ মাইল) দূরত্বে অবস্থিত।
১৯৯৮ সালের আদমশুমারীর ফলাফল অনুযায়ী, নানকানা সাহেব তহসিলের মধ্যে সবচেয়ে বেশি কথিত প্রথম ভাষা বা মাতৃভাষা ছিল পাঞ্জাবী, যেখানে জনসংখ্যার প্রায় ৯৮.৬% ব্যবহার করে থাকে, এছাড়া অন্যান্য ০.৪১% উর্দু স্থানীয়ের ভাষা ছিল। ২০১৭ সালের আদমশুমারীর হিসাব অনুযায়ী, মোট জনসংখ্যা ১,৩৫৬,৭৭৪ জন ছিল, যার মধ্যে থেকে গ্রামীণ এলাকায় ১,১১০,৩২১ জন এবং শহুরে এলাকায় ২৪৬,০৫৩ জন বসবাস করতেন।
নানকানা সাহেবের আশপাশের এলাকাটি পূর্বে শেইখুপুরা জেলার একটি তহসিল ছিল। ২০০৫ সালের মে মাসে, পাঞ্জাব সরকার এই অঞ্চলে উন্নয়ন এবং ভারতীয় শিখদের বিনিয়োগের একটি উপায় হিসাবে নানকানা সাহে জেলার স্বার্থে উন্নয়সমূলক কিছু সিদ্ধান্ত গ্রহণ করেছিলেন।
উৎপাদনের সম্ভাব্য সীমানা

উৎপাদনের সম্ভাব্য সীমানা (পিপিএফ) বা উৎপাদন সম্ভাবনা বক্ররেখা (পিপিসি) একটি বক্ররেখা যা প্রদেয় সংস্থান এবং প্রযুক্তির সাথে উৎপাদিত দুইটি পরিমাণের বিভিন্ন সংমিশ্রণকে দেখায়, যেখানে প্রদত্ত সংস্থান সম্পূর্ণভাবে এবং দক্ষতার সাথে প্রতি ইউনিট ব্যবহার করে সময়। একটি ভাল অন্যান্য দ্রব্য থেকে সম্পদ বিচ্ছিন্ন করে উৎপাদিত হতে পারে, এবং তাই তাদের কম উৎপাদন করে। এই tradeoff সাধারণত একটি অর্থনীতির জন্য বিবেচনা করা হয়, কিন্তু প্রতিটি স্বতন্ত্র, পরিবারের, এবং অর্থনৈতিক প্রতিষ্ঠানের ক্ষেত্রে প্রযোজ্য।
গ্রাফিক্যাল ফিক্সড ইনপুট পরিমাণের জন্য উৎপাদন সেট আবদ্ধ করা হয়, পিপিএফ বক্ররেখা বর্তমান বিদ্যমান প্রযুক্তির ভিত্তিতে অন্য কোনও উৎপাদন স্তরের জন্য সর্বাধিক সম্ভাব্য উৎপাদন স্তর প্রদর্শন করে। এটি করার মাধ্যমে, এটি উৎপাদন সেটের প্রেক্ষাপটে উৎপাদনশীল দক্ষতা সংজ্ঞায়িত করে: সীমান্তের একটি বিন্দু উপলব্ধ ইনপুটগুলির (যেমন গ্রাফের বিন্দু বি, ডি এবং সি হিসাবে) কার্যকর ব্যবহার নির্দেশ করে, বক্ররেখা (যেমন একটি) অযোগ্যতা নির্দেশ করে, এবং বক্ররেখা (যেমন এক্স হিসাবে) একটি বিন্দু অসম্ভব নির্দেশ করে।
পিপিএফগুলি মূলত মূল থেকে ঊর্ধ্বমুখী বা বহির্গামী হিসাবে উত্থাপিত হয় (উৎস থেকে দেখা হলে "অবতল"), তবে বেশিরভাগ অনুমানের উপর নির্ভর করে এটি নিম্নগামী (অভ্যন্তরস্থ) বা রৈখিক (সরাসরি) জুড়ে উপস্থাপন করা যেতে পারে। একটি পিপিএফ বিভিন্ন অর্থনৈতিক ধারণা যেমন সম্পদগুলির অভাব (সমস্ত অর্থনৈতিক মুখ যে মৌলিক অর্থনৈতিক সমস্যা), সুযোগের খরচ (বা রূপান্তরের সীমিত হার), উৎপাদনশীল দক্ষতা, বরাদ্দ দক্ষতা এবং স্কেল অর্থনীতির ব্যাখ্যা দেয়।
প্রকৃত পুঁজি বা শ্রমের মতো ইনপুটগুলির প্রাপ্যতা বৃদ্ধির ফলে বা আউটপুটগুলিতে ইনপুটগুলি কীভাবে রূপান্তরিত করতে হবে সে বিষয়ে প্রযুক্তিগত অগ্রগতি থেকে পিপিসি ফলাফলগুলির বাহ্যিক স্থানান্তর। যেমন একটি স্থানান্তর, উদাহরণস্বরূপ, ইতোমধ্যে তার পূর্ণ উৎপাদনশীলতা (পিপিএফ-এ) পরিচালিত একটি অর্থনীতির অর্থনৈতিক প্রবৃদ্ধিকে প্রতিফলিত করে, যার অর্থ এই যে উভয় আউটপুটগুলি এখন নির্দিষ্ট সময়ের মধ্যে উৎপন্ন করা যেতে পারে, যা ভাল মানের আউটপুট ছাড়াই তৈরি করা যেতে পারে। বিপরীতভাবে, শ্রমশক্তি সংকুচিত হলে পিপিএফ অভ্যন্তরে স্থানান্তরিত হবে, কাঁচামাল সরবরাহ হ্রাস পাবে, অথবা প্রাকৃতিক দুর্যোগটি প্রকৃত মূলধনের স্টক হ্রাস করবে।
যাইহোক, বেশিরভাগ অর্থনৈতিক সংকোচনগুলি প্রতিফলিত হয় না যে কম উৎপাদন করা যেতে পারে তবে যেহেতু অর্থনীতি সীমান্তের নিচে অপারেটিং শুরু করেছে, সাধারণতঃ শ্রম ও শারীরিক মূলধন উভয়ই অনিয়মিত, তাই অলস রয়ে যায়।
ঠাণ্ডা গোশত

ঠাণ্ডা গোশত () সাদত হাসান মান্টো রচিত একটি ছোটগল্প। বইটি পাকিস্তানের একটি সাহিত্য সাময়িকীতে ১৯৫০ সালের মার্চে প্রথম প্রকাশিত হয়েছিল। এরপর এটি সাঙ-এ-মিল পাবলিকেশন্স কর্তৃক প্রকাশিত হয়েছিল। ছোটগল্পটি লেখার জন্য সাদাত হাসান মান্টোকে আদালতের মুখোমুখি হতে হয়েছিল। বাংলায় বইটি অনুবাদ করেন কাউসার মাহমুদ যা পেন্ডুলাম পাবলিশার্স থেকে প্রকাশিত হয়।
গল্পটির পটভূমি ১৯৪৭ সালের সাম্প্রদায়িক দাঙ্গা। ইশের সিং তার প্রণয়িনী কালবন্ত কাউরকে বিছানায় সন্তুষ্ট করতে ব্যর্থ হয়। কালবন্ত কাউর তাকে বিশ্বাসঘাতকতার দায়ে অভিযুক্ত করে এবং মনে করে সে অন্য কারো সাথে সম্পর্কে জড়িয়েছে। এরপর কালবন্ত কাউর মাটিতে পড়ে থাকা কৃপাণ দিয়ে ইশের সিংকে আঘাতের পর আঘাত করতে থাকে। মরার সময় ইশের সিং জানায়, সে দাঙ্গার সময় একটি মুসলিম অধ্যুষিত গ্রামে রায়তে যুক্ত ছিল। একটি মুসলিম পরিবারের ছয় জন সদস্যকে সে ঐ কৃপাণ দিয়ে খুন করে, যেটা দিয়ে কালবন্ত তাকে আঘাতের পর আঘাত করেছিল। অতঃপর, সে বাড়ির ভিতরে ঢুকে এবং একটি মেয়েকে দেখতে পায়। মেয়েটিকে ঘাড়ে করে তুলে বেরিয়ে আসে সে এবং ঝোঁপের আড়ালে নিয়ে এসে ধর্ষণ করতে উদ্যত হয়। কিন্তু, মেয়েটি ছিল মৃত, ছিল একদম ঠাণ্ডা গোশতের ন্যায়।
ডাসাল্ট মিরেজ ২০০০

ডাসাল্ট মিরেজ ২০০০, ফরাসী ডাসাল্ট এ্যভিয়েশন কর্তৃক নির্মিত একটি চতুর্থ প্রজন্মের, মাল্টিরোল, একক ইঞ্জিনের যুদ্ধ বিমান। ফরাসী বিমান বাহিনির জন্যে মিরেজ III এর স্থলে হালকা ধরনের যুদ্ধ বিমান হিসাবে ব্যবহারের জন্যে ১৯৭০ সালের শেষভাগে পরিকল্পনা করা হয়। মিরেজ ২০০০ বেশকিছু ভিন্নভিন্ন ধাপে উন্নয়নের মাঝে মাল্টিরোল বিমান হিসাবে প্রতিষ্ঠিত হয় এবং বেশ কিছু দেশের বিমান বাহিনীতে এর অন্তর্ভুক্তি ঘটে। আক্রমণের দিক থেকে মিরেজ ২০০০এন এবং ২০০০ডি এর (মিরেজ ২০০০) পরর্বতী উন্নত সংস্করণ, বাণিজ্যিকভাবে বিভিন্ন ক্রেতার পছন্দ/চাহিদা অনুসারে মিরেজ ২০০০-৫ বিভিন্ন সংস্করণ প্রস্তুত হয়। বর্তমানে ৬০০ এর অধিক বিমান প্রস্তুত হয়েছে এবং নয়টি দেশের বিমান বাহিনীর অংশ হিসাবে রয়েছে।
সাধারণ বৈশিষ্ট্য
কর্মক্ষমতা
অস্ত্রসমূহ
এভিওনিক্স
ঠাকুরগাঁও পৌরসভা

ঠাকুরগাঁও পৌরসভা রংপুর বিভাগের অন্তর্গত ঠাকুরগাঁও জেলা সদরে অবস্থিত একটি পৌরসভা। এটি জেলার ৩টি পৌরসভার মধ্যে সর্ববৃহৎ।
ঠাকুরগাঁও পৌরসভা কার্যালয় শহরের কলেজ রোড এলাকায় টাঙ্গন নদীর তীরে অবস্থিত। বর্তমানে জগন্নাথপুর, সালান্দর,আকচা, নিশ্চিন্তপুর, গোন্দিনগর,ছিটচিলারং,হরিহরপুর ও রহিমানপুর এই আটটি মৌজার মোট ৩০.০০ বর্গ কিলোমিটার জায়গা নিয়ে এ পৌরসভাটির অবস্থান।
১লা মার্চ,১৯৫৮ ইং তারিখে নিশ্চিন্তপুর, জগন্নাথপুর,  সালন্দর ও গোবিন্দনগর এই ৪টি মৌজা সহ মোট ১৬.০০ বর্গ কিলোমিটার  জায়গা নিয়ে এ পৌরসভা গঠিত হয়। পরবর্তীতে  ৩রা ফেব্রুয়ারি ১৯৯৭ ইং তারিখে এটি ‘‘ক’’  শ্রেণীর পৌরসভায় উন্নীত হয়।
ঠাকুরগাঁও পৌরসভার অন্তর্গত মোট ওয়ার্ড ১২ টি এবং মহল্লা ৩০ টি।
ঠাকুরগাঁও পৌরসভার বর্তমান মেয়রের আঞ্জুমান আরা বন্যা। তিনি ক্ষমতাসীন আওয়ামী লীগ এর প্রার্থী হিসেবে জয়লাভ করেন । এর বিভিন্ন শাখা নিম্নরূপঃ
১। সাধারণ শাখা
২। এসেসমেন্ট শাখা
৩। হিসাব শাখা
৪। কর আদায় শাখা
৫। লাইসেন্স শাখা
৬। বাজার শাখা
৭। পরিচ্ছন্নতা শাখা
৮। পানি সরবরাহ ও পয়ঃনিষ্কাশন শাখা
১। জেলা তথ্য বাতায়ন
দিওয়ার (১৯৭৫-এর চলচ্চিত্র)

দিওয়ার (; অর্থ: দেয়াল) হচ্ছে ১৯৭৫ সালে মুক্তিপ্রাপ্ত একটি হিন্দি চলচ্চিত্র। যশ চোপড়ার পরিচালনা করা এই চলচ্চিত্রটির কাহিনীকার ছিলেন সেলিম খান এবং জাভেদ আখতার, যারা সেলিম-জাভেদ জুটি নামে পরিচিত ছিলেন। চলচ্চিত্রটিতে মুখ্য ভূমিকায় অভিনয় করেছিলেন অমিতাভ বচ্চন, শশী কাপুর এবং নীতু সিং, এছাড়াও পারভীন ববি ছিলেন।
এই দিওয়ার চলচ্চিত্রটি ১৯৭০ এর দশকের অন্যতম সেরা হিন্দি চলচ্চিত্র ছিলো। অমিতাভ বচ্চনের অভিনয় দর্শকদের হৃদয় ছুঁয়ে গিয়েছিলো, অমিতাভ বচ্চন বলিউডের 'এ্যাংরি ইয়াং ম্যান' নামে খ্যাতি লাভ করেছিলেন এই চলচ্চিত্রের মাধ্যমেই। চলচ্চিত্রটি পারভীন ববির জন্যও ছিলো একটি মাইলফলক।
চলচ্চিত্রটি ১৯৭৫ সালের ফিল্মফেয়ার পুরস্কার সেরা চলচ্চিত্র জিতেছিলো, সেই আরো ছয়টি ফিল্মফেয়ার পুরস্কার পায়। ১৯৭৫ সালের চতুর্থ সর্বোচ্চ আয়কারী চলচ্চিত্র ছিলো এই দিওয়ার। ইন্ডিয়া টাইমস পত্রিকা এই চলচ্চিত্রটিকে 'সেরা ২৫ অবশ্য দর্শনীয় বলিউড চলচ্চিত্র' এর তালিকায় রেখেছিলো।
রেন্মিন্বি

রেন্মিন্বি (সংক্ষেপ: আরএমবি; সরলীকৃত চীনা: 人民币; প্রথাগত চীনা: 人民幣; pinyin: rénmínbì; literally: 'people's currency"; sign: 元/¥; কোড: CNY) হচ্ছে গণচীনের সরকারী মুদ্রা। ইয়ান (চীনা: 元) হচ্ছে রেন্মিন্বির মৌলিক একক, তবে সাধারণত চীনা মুদ্রা নির্দেশেও এটি ব্যবহৃত হয়। বিশেষত আন্তর্জাতিক পর্যায়ে রেন্মিন্বি বুঝাতে "চীনা ইউয়ান" ব্যাপকভাবে ব্যবহৃত হয়। ১০ জি (চীনা: 角) সমান এক ইয়ান এবং এক জি স্মনা ১০ ফেন (চীনা: 分)। চীনের পিপলস ব্যাংক শুধু ইয়ান জারি করার ক্ষমতা রাখে।
২০১৪ উয়েফা সুপার কাপ

২০১৪ উয়েফা সুপার কাপ হচ্ছে উয়েফা সুপার কাপের ৩৯তম আসর, এটি উয়েফা কর্তৃক আয়োজিত একটি বার্ষিক ফুটবল ম্যাচ যাতে দুটি প্রধান ইউরোপীয় ক্লাব প্রতিযোগিতা, উয়েফা চ্যাম্পিয়নস লীগ এবং উয়েফা ইউরোপা লীগের বর্তমান চ্যাম্পিয়নদ্বয় একে অপরের বিরুদ্ধে মুখোমুখি হয়। এই ম্যাচে স্পেনীয় লা লিগার দুই ক্লাব ২০১৩–১৪ উয়েফা চ্যাম্পিয়নস লীগ বিজয়ী রিয়াল মাদ্রিদ এবং ২০১৩–১৪ উয়েফা ইউরোপা লীগ বিজয়ী সেভিয়া এফসি মুখোমুখি হয়।খেলাটি ১২ আগস্ট ২০১৪ তারিখে কার্ডিফের কার্ডিফ সিটি স্টেডিয়ামে।
ক্রিস্তিয়ানো রোনালদোর জোড়া গোলের বদৌলতে রিয়াল মাদ্রিদ তাদের দ্বিতীয় উয়েফা সুপার কাপ শিরোপা জয়লাভ করে।
সময়ের প্রয়োজনে

সময়ের প্রয়োজনে বহুমুখী প্রতিভাবান জহির রায়হান রচিত একটি ছোটগল্প।
আমরা ১৯৭১ সালে মুক্তিযুদ্ধ কেন করেছিলাম? আর কেনই বা একসময় যাদের স্বাগত জানিয়েছিলাম, তাদের বিরুদ্ধে অস্ত্র তুলে নিয়েছিলাম ১৯৭১ সালে? অনেকেই হয়ত বলবে, দেশের জন্য। কিন্তু, দেশের সীমানা তো সবসময় এক থাকে না। হাজার বছর আগে এদেশের সীমানা আজকের বাংলাদেশের সীমানা থেকে আলাদা ছিল। আমরা মুক্তিযুদ্ধ করেছিলাম সময়ের প্রয়োজনে। ১৯৪৭ সালে দেশভাগের পর বাঙালিদের শোষণ করা শুরু করে পাকিস্তানি শাসকগোষ্ঠী। ১৯৭০ সালের সাধারণ নির্বাচনে জয়ী হওয়া সত্ত্বেও বাঙালিদের ক্ষমতার মসনদে বসতে দেয় নি তারা। উল্টো করেছে নানা টালবাহানা। ক্ষমতা হস্তান্তর না করে ১৯৭১ সালের ২৫শে মার্চ বাঙালিদের উপর সর্বশক্তি নিয়ে ঝাঁপিয়ে পড়ে। অতঃপর, সময়ের প্রয়োজনেই বাঙালিদের ঝাঁপিয়ে পড়তে হয় মুক্তিযুদ্ধে। যাদেরকে একসময় বাঙালিরা ভালবাসত, তাদের দেখলেই বাঙালিদের রক্ত গরম হয়ে ওঠে। তাদের দিকে পাগলের মত গুলি ছুঁড়েছে মুক্তিযোদ্ধারা।
২০০৫ সালে ছোটগল্পটি অবলম্বনে একই শিরোনামে মঞ্চনাটক মঞ্চস্থ করে 'থিয়েটার আর্ট ইউনিট'।
অ্যাকশন (চলচ্চিত্র)

অ্যাকশন হচ্ছে ২০১৪ সালে মুক্তিপ্রাপ্ত একটি ভারতীয় বাংলা ভাষার মারপিটধর্মী চলচ্চিত্র। চলচ্চিত্রটি পরিচালনা করেছেন সায়ন্তন মুখার্জী‌ ও টি সরকার প্রোডাকশনের ব্যানারে প্রযোজনা করেছেন শ্রীমতী মুকুল রায়। এটি ২০১৪ সালের ২৯ আগস্ট মুক্তি পায়।
রাকা ২০ বছর বয়সী একজন কয়লা মাফিয়া। কলেজ ছাত্র আকাশ তার প্রেম প্রত্যাখান করে।এতে রাকা তার জীবন নরকে পরিণত করে। তাই আকাশ রাকার থেকে পালায় ও কলকাতার কলেজে যোগ দেয় রোহিত রায় নামে। সেখানে তার রিনির সাথে দেখা হয় ও তাদের প্রেম হয়। এভাবেই চলচ্চিত্রটির গল্প এগিয়ে যায়।
"অ্যাকশন" চলচ্চিত্রের সুর ও সংগীতায়োজন করেছেন আকাশ সেন।
মহেশ

মহেশ বাঙালি ঔপন্যাসিক শরৎচন্দ্র চট্টোপাধ্যায় রচিত একটি ছোটগল্প।
তৎকালীন নদিয়া জেলায় (বর্তমানে চুয়াডাঙ্গা জেলা) কাশীপুর জমিদার বাড়ি নামে একটি জমিদার বাড়ি ছিল। এই বাড়িটিতে বিনয় কুমার চট্টোপাধ্যায় ও মিনায় কুমার চট্টোপাধ্যায় নামে দুইজন জমিদার থাকতেন। এই অঞ্চলে তাদের জমিদারি ছিল। তারা সম্পর্কে শরৎচন্দ্রের মামা হতেন। সেজন্য এখানে শরৎচন্দ্রের আসা-যাওয়া ছিল। শরৎচন্দ্রের মামারা খুবই অত্যাচারী ছিলেন। শরৎচন্দ্র যখন এই বিষয়টি জানতে পারেন তখন তিনি খুবই মর্মাহত হন এবং এই জমিদার বাড়িটিতে বসেই তিনি মহেশ নামক গল্পটি রচনা করেন।
কাশীপুর গ্রামের দরিদ্র কৃষক গফুর। তার মেয়ে আমিনার সাথে সে কোনরকমে একটি জীর্ণ ঘরে জীবনযাপন করে। তার পরিবারের সদস্য বলতে তারা দুই জন আর মহেশ। সে যে গ্রামে থাকে, সে গ্রামের জমিদার শিববাবু ও তার পণ্ডিত তর্করত্ন তাকে গরুর প্রতি অবহেলার দায়ে অভিযুক্ত করে। তারা গো শব্দের শাস্ত্রীয় ব্যাখ্যা করে গফুরকে বোঝালেও নিজেরা গরুকে খাওয়ার জন্য খড় দিতে অস্বীকার করে। টাকার লোভে গ্রামে গরু চরে বেড়ানোর একমাত্র মাঠ বিক্রি করে দেয়। গল্পের শেষে একটি ঘটনায় মেজাজ হারিয়ে গফুর তার মহেশকে লাঙলের ফলা দিয়ে আঘাত করে মেরে ফেলে, যে মহেশকে সে তার 'ছেলে' বলে অভিহিত করেছিল। এরপর সে গ্রামে থাকা সবকিছু ফেলে ফুলবেড়ের চটকলে কাজ করতে চলে যায়। সে যাবার পথে উপরওয়ালার কাছে যারা মহেশের খাবার ঘাস কেড়ে নিয়েছে, খাবার পানি কেড়ে নিয়েছে, তাদের কসুর মাফ না করার ফরিয়াদ জানায়।
২০১৫ সালে বাংলাদেশে গল্পটি অবলম্বনে একটি টেলিভিশন নাটক নির্মিত হয়। নাটকটিতে গফুর চরিত্রে অভিনয় করেছিলেন রাজ্জাক এবং আমেনা চরিত্রে অভিনয় করেছিলেন স্নেহা।
জনপ্রিয় বাংলা অডিওস্টোরির ইউটিউব চ্যানেল গপ্পো মীরের ঠেকে ২ ডিসেম্বর ২০২৩ এই গল্পটি পাঠ করা হয়, যেখানে মহেশের কণ্ঠস্বর দেন সুদীপ মুখার্জি ও আমিনার চরিত্রে কণ্ঠস্বর প্রদান করেন গোধূলি শর্মা।
এছাড়াও স্কুল ছাত্রছাত্রীদের বিভিন্ন ক্লাসের পাঠক্রমে এই গল্পটি অন্তর্ভুক্ত করা হয়েছে।
একটি তুলসী গাছের কাহিনী

"একটি তুলসী গাছের কাহিনী" সৈয়দ ওয়ালীউল্লাহ রচিত বাংলা ছোটগল্প। ১৯৪৭ সালে ভারত বিভাজনের পর পরিত্যক্ত একটি হিন্দু বাড়ি কিছু মুসলমান যুবকের দ্বারা দখলকৃত হবার ঘটনাকে কেন্দ্র করে এর কাহিনী রচিত হয়েছে। ওয়ালীউল্লাহ নিজেই "দ্য টেল অব দ্য তুলসী ট্রি" শিরোনামে গল্পটি ইংরেজিতে অনুবাদ করেন। নিয়াজ জামান কর্তৃক অনূদিত ও সম্পাদিত "দ্য এসকেপ অ্যান্ড আদার স্টোরিজ অফ ১৯৪৭" সংকলনে "এসকেপ" শিরোনামে গল্পটি মুদ্রিত হয়েছে।
দেশভাগের সময়ে কলকাতা থেকে উদ্বাস্তুর মত একদল চাকরিজীবী পূর্ব বঙ্গে (বর্তমান : বাংলাদেশ) আসে। এসে একটি পরিত্যক্ত বাড়ি দখল করে। তারা ভাগ্যবান বলে একটি পরিত্যক্ত বাড়ি দখল করে। অন্যান্য উদ্বাস্তুরা এটা দেখে আফসোস করে। অতঃপর একদিন তাদের দখলকৃত বাড়ি উদ্ধারে পুলিশ আসে। তাদের বাড়ি ছাড়ার নোটিশ দেওয়া হয়। তারা সংকল্পবদ্ধ হয়, তারা বাড়ি ছাড়বে না।
একদিন তাদের একজনের চোখে একটি তুলসী গাছ পড়ে। তুলসী গাছকে 'হিন্দুয়ানী'র প্রতীক ধরা হয়। তাদের কেউ কেউ তুলসী গাছটি মূলোৎপাটন করার কথা বলে। কিন্তু, তারা মূলোৎপাটন করতে পারে না । উপরন্তু,তারাই গোপনে গোপনে গাছটির যত্ন নেয়।
একদিন তাদের সবাইকে বাড়ি ছেড়ে চলে যেতে হয়। সরকার বাড়িটি রিকুইজিশন করে। আর,শুকিয়ে যাওয়া খয়েরি রঙের তুলসী গাছটি থেকে যায় বাড়িটিতে।
ঋতাভরী চক্রবর্তী

ঋতাভরী চক্রবর্তী (জন্ম: জুন ২৬, ১৯৯২) একজন ভারতীয় বাঙালি চলচ্চিত্র নির্মাতা এবং অভিনেত্রী।
তিনি যখন হাইস্কুলে ছিলেন তখন তার মডেলিং ক্যারিয়ার শুরু করেছিলেন। দশম বোর্ড পরীক্ষার পর তিনি স্টার জলসার জনপ্রিয় ভারতীয় বাংলা ধারাবাহিক ওগো বধু সুন্দরীর মূল চরিত্রে অভিনয়ের মাধ্যমে টেলিভিশনে প্রথম উপস্থিত হন। উচ্চ বিদ্যালয়ের শিক্ষার্থী হয়েও তিনি ব্যাক টু ব্যাক প্রকল্পে কাজ করেছিলেন। তিনি ইতিহাস ও বাংলা ভাষায় দ্বাদশ বোর্ড পরীক্ষায় সর্বভারতীয় তালিকায় শীর্ষে স্থান পান। হাই স্কুল শেষ করার পরে তিনি যাদবপুর বিশ্ববিদ্যালয়ে ইতিহাসে ভর্তি হন। তার মায়ের দিদা ছিলেন ময়মনসিংহের মুক্তাগাছার আচার্য্য জমিদার পরিবারের বংশধর।
তিনি জনপ্রিয় ভারতীয় বাঙালি টেলিভিশন ধারাবাহিক "ওগো বধূ সুন্দরী"-এর নায়িকা হিসাবে টেলিভিশনে তার প্রথম আত্মপ্রকাশ। ২০১১ সালে, তিনি 'তোমার সঙ্গে প্রাণের খেলা' তে তার বড় পর্দার যাত্রা শুরু হওয়ার কথা ছিল কিন্তু চলচ্চিত্রটি মুক্তি পায়নি।
ঋতাভরী তার মা চলচ্চিত্র নির্মাতা শতরূপা সান্যালএর সাথে "এসসিইউডি" নামে একটি চলচ্চিত্র নির্মাতা কোম্পানি চালান, তাদের নির্মমিত চলচ্চিত্র 'নেকেড' এবং 'অনু' জাতীয় চলচ্চিত্রের পুরস্কার পেয়েছে।
২০১৮ সালে, মুক্তি পাওয়া প্রসিত রায়ের ‘পরী’ ছবিতে তিনি কাজ করছেন। এই ছবিতে তার সঙ্গে বলিউড অভিনেত্রী অনুষ্কা শর্মা, পরমব্রত ও রজত কাপুর ছিলেন। বর্তমানে তিনি চলচ্চিত্র ও বিজ্ঞাপনে কাজ করেছেন। বিজ্ঞাপনের জগতে তার নাম হয়েছে এই মুহূর্ততে তিনি চন্দ্রানী পার্লস, রূপায়ণ জুয়েলার্স, শাহনাজ, রাজলক্ষ্মী জুয়েলার্স, বাজার কলকাতা, ড। পল এর স্কিন ক্লিনিক, নকোডা হ্যালমার্কিং, এএমআরআই ডেন্টাল ক্লিনিক, সানরাইজ মসলা, সিদ্ধা, পিসিও ক্লাব, পরিধান, অরুম জুয়েলার্স, এনকর ইলেকট্রনিক্স, রিমি নায়েক ইন্ডিয়া, রেশম শিল্পী, মানিনী, অনন্যা ইত্যাদিতে কাজ করছেন।
তিনি সম্প্রতি কাজ করেছেন শ্রীমতী ভয়ঙ্করী, শেষ থেকে শুরু ও ব্রহ্মা জানেন গোপন কম্মটি চলচ্চিত্রে।
কমান্ডো ৩ (চলচ্চিত্র)

কমান্ডো ৩ : হি ইজ ব্যাক একটি ভারতীয় চলচ্চিত্র, যার পরিচালক আদিত্য দত্ত ও প্রযোজক বিপুল অম্রুতলাল শাহ। সিনেমাটিতে অভিনয় করেছেন বিদ্যুৎ জামওয়াল, আদাহ শর্মা, আঙ্গিরা ধর সহ আরো অনেকে। সিনেমাটির মাধ্যমে আঙ্গিরা ধরের বলিউডে অভিষেক ঘটবে। চলচ্চিত্রটি "" ফ্রাঞ্চাইজির তৃতীয় কিস্তি। চলচ্চিত্রটি মুক্তি পাবে ২৯ নভেম্বর, ২০১৯।
প্রথম দুটি কমান্ডো সিরিজের সাফল্য নির্মাতা বিপুল অমৃতলাল শাহকে তৃতীয় ভোটাধিকারে যেতে বাধ্য করেছিল। ৬ সেপ্টেম্বর ২০১৮ এ বিদ্যুৎ জামওয়াল সাথে কমান্ডো ৩ শুরু করার ঘোষণা দেওয়া হয়েছিল। পরে সেপ্টেম্বরে চিত্রগ্রহণ শুরু হয়েছিল ইংল্যান্ডের ইয়র্ক শহরে। এই চলচ্চিত্রটির বেশিরভাগ শুটিং ইংল্যান্ডে করা হয়েছে। চিত্রগ্রহণটি জুন ২০১৯ এর মাঝামাঝি সময়ে গুটিয়ে যায়।
বিলাসী

বিলাসী অপরাজেয় কথাশিল্পী শরৎচন্দ্র চট্টোপাধ্যায় রচিত একটি ছোটগল্প।
গল্পটি বলা হয়েছে 'ন্যাড়া'র জবানবন্দিতে। ন্যাড়ার সাথে পড়ত মৃত্যুঞ্জয়। মৃত্যুঞ্জয়কে আজীবন সবাই থার্ড ক্লাসে পড়তে দেখেছে। তাকে কেউ ফোর্থ ক্লাসে উঠতে দেখে নি। তার সেকেন্ড ক্লাসে পড়ার ইতিহাসও জানা যায় না। তার আপন বলতে কেউ ছিল না, শুধু এক খুড়ো ছাড়া। খুড়োর কাজ ছিল ভাইপোর বিরুদ্ধে হরেক রকম দুর্নাম রটানো।
মৃত্যুঞ্জয় নিজে রান্না করে খেত। তার বাড়ি সংলগ্ন আমবাগান থেকে আয়কৃত অর্থে দিন গুজরান হত তার। মৃত্যুঞ্জয় ছিল উদার প্রকৃতির, এতিম, ব্রাহ্মণ,উঁচুজাতের,নির্ভীক,দৃঢ়চেতা,ধৈর্যশীল ও প্রণয়নিষ্ঠ।
গ্রামের ভিতরে মৃত্যুঞ্জয়ের নামে হরেক রকম দুর্নাম শোনা গেলেও, সে ছিল দিলদরিয়া। সে দোকান থেকে এটা ওটা কিনে খাওয়াত সবাইকে। দরিদ্রকে সাহায্য করত সে। কিন্তু, তার থেকে সাহায্য পাবার কথা কেউ স্বীকার করত না, গ্রামের মাঝে মৃত্যুঞ্জয়ের এমন ছিল সুনাম।
একসময় মৃত্যুঞ্জয় রোগে শয্যাশায়ী হয়। সে সময় সাপুড়ে কন্যা বিলাসী তাকে সেবা করে সুস্থ করে থাকে। মৃত্যুপথযাত্রী মৃত্যুঞ্জয়কে যমের দুয়ার থেকে ফিরিয়ে আনে সে। একসময় তারা বিবাহবন্ধনে আবদ্ধ হয়।
এতদিন মৃত্যুঞ্জয়ের সেবায় এগিয়ে না আসলেও কায়স্থ সন্তান মৃত্যুঞ্জয়ের সাথে সাপুড়ের মেয়ে বিলাসীর বিবাহের দরুন সৃষ্টি হওয়া সামাজিক অনাচার-এর বিরুদ্ধে এগিয়ে আসে তার খুড়ো। অন্নপাপী মৃত্যুঞ্জয়ের বাসায় ঢুকে তার স্ত্রী বিলাসীর উপর অকথ্য নির্যাতন চালায় সে ও তার সাঙ্গপাঙ্গ। ন্যাড়া রোগাক্রান্ত দুর্বল মৃত্যুঞ্জয়ের তা প্রতিরোধের কোন ক্ষমতা ছিল না। এরপর তারা ঐ বাড়ি ছেড়ে মালপাড়ায় গিয়ে বসতি স্থাপন করে।
এর বহুদিন পর ন্যাড়ার সাথে দেখা হয় মৃত্যুঞ্জয় ও বিলাসীর। মৃত্যুঞ্জয়কে দেখে অবাক হয় ন্যাড়া। সাত পুরুষের কায়স্থ যে সাপুড়েতে রূপান্তর হয়ে গিয়েছে! এরপর, বিলাসী ও মৃত্যুঞ্জয়ের সাথে থাকা শুরু করে সে। তাদের সাথে থেকে মন্ত্রসিদ্ধ হয় ন্যাড়া।
সাপ ধরার বায়না আসলেই তা হরেক রকম অজুহাত দিয়ে দূরে সরানোর চেষ্টা করত বিলাসী। কিন্তু, মৃত্যুঞ্জয় টাকার লোভ সামলাতে পারত না। এমনই একদিনে, এক গোয়ালার বাড়িতে এক খরিশ গোখরোর কামড়ে মৃত্যু ঘটে তার। তাবিজ-মন্ত্র কোনটাই তার 'মৃত্যুঞ্জয়' নামটির সার্থকতা বজায় রাখতে পারে নি। তার মৃত্যুর পর বিলাসীর বিষ খেয়ে আত্নহত্যা করে। আর ন্যাড়ার সাপুড়ে জীবনের ইতি ঘটে।
আপ কোয়ার্ক

আপ কোয়ার্ক(প্রতীক:formula_1) হলো সকল মৌলিক কণার সর্বাধিক হালকা, অতিপারমাণবিক কণা। এর প্রতিকণার নাম আপ অ্যান্টিকোয়ার্ক(প্রতীক:formula_2)। কোয়ান্টাম বলবিদ্যায় আলেচিত যে ছয়টি(প্রতিকণা সহ ১২ টি) কোয়ার্ক কণার কথা বলা হয়েছে তার মধ্যে আপ কোয়ার্ক একটি।
কোয়ার্ক শব্দটি নেওয়া হয় আইরিশ কবি জেমস্ জয়েসের কবিতা "Funnegans Wake" থেকে আর আপ নেওয়া হয় এর অবস্থান-বৈশিষ্ট্য থেকে। গত শতাব্দির ৪০ ‍দশকে যেখানে মাত্র কয়েকটি কণার আবিষ্কার হয়ে সেখানে ৫০ দশকে তার সংখ্যা ডজনে দাড়ায়। ১৯৫০ সালের মধ্যে বিজ্ঞানীরা যেমন অনেক ধরনের কণার সন্ধান পান তেমনি প্রচুর পরিমাণ ভবিষ্যতবাণী করেন। এই ভবিষ্যতবাণীগুলোর সত্যতা যাচাই করাই ছিল বড় লক্ষ্য। বিজ্ঞানীরা তখন নিশ্চিতভাবে জেনে গিয়েছিলেন যে, পরমাণুর ৯৯ শতাংশ ভর তার নিউক্লিয়াসে থাকে। তাদের শুধু অপেক্ষা করতে হয়েছে উন্নতামানের যন্ত্র ও পরিক্ষাগারের জন্যে। ৬০ দশকের শুরুতে(১৯৬১) সালে যখন অতিপারমাণবিককণা সম্পর্কে তেমন স্পষ্ট ধারণা ছিল না তখন বিজ্ঞানী মারে গেল-ম্যান ও যুবাল নিমন হ্যাড্রোন শ্রেণিবদ্ধকরণের প্রস্তাব দেন।
পরবর্তিকালে মারে গেল-ম্যান ও জর্জ জিউইগ তাত্ত্বিকভাবে আপ কোয়ার্কের অস্তিত্বের প্রস্তাব করেন। পরবর্তিকালে কণার পূর্ণ পরিচয় পাবার উদ্দেশ্যে ১৯৬৮ সালে “স্ট্যাফোর্ড ইলেক্ট্রিনিক রৈখিক তরকযন্ত্র” দিয়ে প্রোটন ভেঙে এর গঠন দেখার চেষ্টা করেছিলেন বিজ্ঞানীরা। এ পরিক্ষণে অংশগ্রহণ করেন কানাডার বিজ্ঞানী এর এফ টেলর, মার্কিন বিজ্ঞানী এইচ ডব্লিউ কেন্ডাল ও জে আই ফ্রিডম্যান। এ পরিক্ষণ হতে হদিস মেলে প্রোটনে দুটি আপ কোয়ার্ক ও একটি ডাউন কোয়ার্ক নিয়ে গঠিত। যেহেতু ১৯৬৪ সালে তাত্ত্বিকভাবে এবং ১৯৬৮ সালে পরিক্ষণ দ্বারা আপ কোয়ার্ক ব্যাখ্যা করা হয় সেহেতু ১৯৬৮ সালকেই এর আবিষ্কার কাল বলা হয়।
মালাং (চলচ্চিত্র)

মালাং (; ) একটি হিন্দি চলচ্চিত্র, যেটি পরিচালনা মোহিত সুরি এবং এতে মুখ্য ভূমিকায় অভিনয় করেছেন আদিত্য রয় কাপুর ও দিশা পাটানি। এতে অনিল কাপুর ও কুণাল খেমুও অভিনয় করেছেন। চলচ্চিত্রটির শুটিং ২০১৯ সালে শুরু হয় ও ২০২০ সালের ৭ই ফেব্রুয়ারি মুক্তি পায় চলচ্চিত্রটি।
চলচ্চিত্রটির শুটিং হয়েছে মরিশাস ও গোয়াতে।
২০২০ সালের ৭ ফেব্রুয়ারি মুক্তি পায় চলচ্চিত্রটি।
বাটলা হাউস

বাটলা হাউস একটি ভারতীয় হিন্দি চলচ্চিত্র, যা ২০০৮ সালের "বাটলা হাউস এনকাউন্টার কেস" এর ঘটনা নিয়ে বানানো। চলচ্চিত্রটি পরিচালনায় আছেন নিখিল আডবাণী। চলচ্চিত্রটি ২০১৯ সালের ১৫ আগস্ট মুক্তি পায়।
চলচ্চিত্রটির নির্মাণ কাজ ২০১৯ সালের ফেব্রুয়ারি মাসে সম্পন্ন হয়।
আদাব (ছোটগল্প)

আদাব সমরেশ বসু রচিত একটি বিখ্যাত ছোটগল্প। ছোটগল্পটির পটভূমি ১৯৪৬ সালে কলকাতায় সংঘটিত সাম্প্রদায়িক দাঙ্গা। ছোটগল্পটির মাধ্যমে সমরেশ বসুর সাহিত্যজগৎে যাত্রা শুরু হয়। এটি ১৯৪৬ খ্রিষ্টাব্দে শারদীয়া 'পরিচয়' পত্রিকায় প্রকাশিত হয় ৷
১৯৪৬ সালের ঢাকা। চারদিকে দাঙ্গার আগুন জ্বলছে। ঠিক এমন পরিস্থিতিতে দুজন মানুষের মাঝে দেখা হয়। দেখা হবার পর মানুষ নাম ধাম জিজ্ঞেস করলেও একজন ধর্ম কি তা জিজ্ঞেস করে। কেউই তা জবাব দিতে সাহস পায় না।
দুজন ব্যক্তি ছিলেন দুই পেশার লোক। একজন মাঝি আর আরেকজন সুতা মজুর। কথা বার্তা আগায়, কিন্তু ধর্মটা কি কেউ কাউকে বলে না।
অতঃপর, বিড়ি ধরানোর জন্য বহু কষ্টে দেয়াশলাই ধরানোর পর মাঝি 'সোবহান আল্লা' বলে উঠতেই প্রাণ শুকিয়ে যায় সুতা মজুরের। কেননা, সে যে হিন্দু। কিন্তু, পরে সে বুঝতে পারে মাঝিও তার মতই দাঙ্গায় জীবন হাতে করে বেরিয়েছে।
দাঙ্গার মাঝে দুজন ভিন্ন ধর্মাবলম্বী হলেও বন্ধুর মত একে অন্যের সাথে আলাপ করতে থাকে। কথা শেষ হলে একসময় দুজন-দুজনকে আদাব জানিয়ে চলে যায়।
সেদিন ছিল ঈদের আগের দিন। মাঝির কাছে একটি পুটুলি ছিল, যাতে সে তার পরিবারের জন্য ঈদের কাপড় চোপড় কিনেছিল। কিন্তু, তার হাতে পুটুলিটি
দেখে পুলিশ মনে করে, সে ঐসব ব্যক্তিদের মধ্যে একজন, যারা দাঙ্গা উপলক্ষে মানুষের বাড়িঘর লুট করছে। অতঃপর, তারা গুলি করে মাঝিকে খুন করে। মাঝির বুক ভেসে যায় রক্তে।
ইন্ডিয়া'স মোস্ট ওয়ান্টেড

ইন্ডিয়া'স মোস্ট ওয়ান্টেড ভারতীয় চলচ্চিত্র, যাতে অভিনয় করেছেন অর্জুন কাপুর, সুদেব নায়ার, রাজেশ শর্মা, প্রশান্ত আলেকজান্ডার, শান্তিলাল মুখার্জিসহ আরো অনেকে। চলচ্চিত্রটি যৌথভাবে প্রযোজনা করেছে ফক্স স্টার স্টুডিওজ ও রাপচিক ফিল্মস। চলচ্চিত্রটির গল্প ইয়াসিন ভাটকাল নামের এক সন্ত্রাসীর গ্রেফতার অভিযানকে ঘিরে, ২০১৩ সালের আগস্ট মাসে সম্পন্ন সে অভিযানে কোন বুলেট খরচ ব্যতিরেকে 'ভারতের ওসামা বিন লাদেন' বলে পরিচিত ইয়াসিন ভাটকাল আইনশৃঙ্খলা রক্ষাকারী বাহিনীর হাতে ধরা পড়েছিল।
চলচ্চিত্রটির চিত্রগ্রহণ ২০১৮ সালের মে মাসে শুরু হয়। চলচ্চিত্রটির কিছু অংশ নেপালে চিত্রায়িত হয়েছে।
চলচ্চিত্রটি মুক্তি পায় ২০১৮ সালের ২৪ মে তে।
স্ট্রিট ড্যান্সার

স্ট্রিট ড্যান্সার একটি ভারতীয় চলচ্চিত্র, যার পরিচালক রেমো ডি সুজা এবং এতে অভিনয় করেছেন বরুণ ধবন ও শ্রদ্ধা কাপুর। ২০২০ সালের ২৪ জানুয়ারি মুক্তি পাবে।
চলচ্চিত্রটির প্রথম ধাপের চিত্রগ্রহণ হয় পাঞ্জাবে। এরপর দ্বিতীয় ধাপের চিত্রগ্রহণ হয় লন্ডনে।
টাইম টু ড্যান্স

টাইম টু ড্যান্স একটি আসন্ন ভারতীয় চলচ্চিত্র, যা পরিচালনা করেছেন স্ট্যানলি ডি কস্তা, প্রযোজনা করেছেন ভূষণ কুমার, কৃষাণ কুমার এবং এতে অভিনয় করেছেন সুরাজ পাঞ্চোলি ও ইসাবেল কাইফ।
চলচ্চিত্রটি নির্মাণের পূর্ব প্রস্তুতি ২০১৮ সালের মার্চে সম্পন্ন হয়। চলচ্চিত্রটির মুখ্য চিত্রায়ণ লন্ডনে ঐ বছরের জুন মাসেই সম্পন্ন হয়।
ভেলু নাচিয়ার

রাণী ভেলু নাচিয়ার (৩রা জানুয়ারি ১৭৩০ – ২৫শে ডিসেম্বর ১৭৯৬) শিবগঙ্গা রাজ্যের রাণী ছিলেন, ১৭৮০–১৭৯০ পর্যন্ত। তিনি প্রথম রানী, যিনি ভারতে ব্রিটিশ উপনিবেশ শক্তির বিরুদ্ধে লড়াই করেছিলেন। তিনি তামিলদের কাছে "বীরামঙ্গাই" (সাহসী নারী) হিসাবে পরিচিত।
ভেলু নাচিয়ার রামনাথপুরমের রাজকুমারী ছিলেন এবং রামনাদ রাজ্যের রাজা চেল্লামুথু বিজয়রঘুনাথ সেতুপতি এবং রানী সাকান্ধিমুথালের একমাত্র সন্তান ছিলেন। ভারতে ব্রিটিশ উপনিবেশ শক্তির বিরুদ্ধে রাণী হিসাবে তিনিই প্রথম লড়াই করে ছিলেন, তবে ভারতের ইতিহাসে লক্ষ্মীবাঈকে প্রথম রাণী হিসেবে ধরা হয়, যিনি ব্রিটিশদের বিরুদ্ধে লড়াই করেছিলেন।
ভেলু নাচিয়ার যুদ্ধে ব্যবহৃত সবরকম অস্ত্রশস্ত্রের প্রশিক্ষণ পেয়েছিলেন। তিনি সামরিক যুদ্ধ কৌশল, যেমন ভালারি, সিলাম্বাম (লাঠি ব্যবহার করে যুদ্ধ), ঘোড়াচালনা এবং তীরচালনা ইত্যাদিতে শিক্ষালাভ করেছিলেন। তিনি বহু ভাষা জানতেন এবং ফরাসি, ইংরেজি ও উর্দু ভাষায় দক্ষতা অর্জন করেছিলেন। তিনি শিবগঙ্গাইয়ের রাজাকে বিবাহ করেছিলেন এবং তাদের একটি কন্যা সন্তান ছিল। যখন তার স্বামী মুথুভাদুগনথাপেরিয়া উদয়াথেভরকে ব্রিটিশ সৈন্য এবং আর্কটের নবাবের পুত্র হত্যা করে, তখন তাকে যুদ্ধে অংশগ্রহণ করতে হয়। তিনি তার কন্যার সাথে পালিয়ে যান এবং পলয়কারর কোপালা নায়াক্করের সুরক্ষায়, ভিরুপাচির কাছে দিন্দিগুল এ আট বছর বসবাস করেন।
সেই সময় তিনি একটি সেনাদল গঠন করেছিলেন এবং ব্রিটিশদের উপর আক্রমণ করার লক্ষ্যে গোপাল নায়াকার এবং হায়দার আলীর সঙ্গে জোটবদ্ধ হন। ১৭৮০ সালে তিনি সফলভাবে ব্রিটিশদের বিরুদ্ধে যুদ্ধ করেছিলেন। যখন ভেলু নাচিয়ার ব্রিটিশদের গোলাবারুদ সংরক্ষণ করার জায়গাটি খুঁজে পান, তখন তিনি একটি আত্মঘাতী হামলার পরিকল্পনা করেন: তার একজন বিশ্বস্ত অনুগামী কুইলি নিজেকে তেলের মধ্যে ডুবিয়ে, গায়ে আগুন ধরিয়ে, মজুতখানায় ঢুকে যান।
ভেলু নাচিয়ার আঁর পালিত কন্যা উদাইয়ালের সম্মানে "উদাইয়াল" নামক একটি মহিলা সেনাবাহিনী গঠন করেন। উদাইয়াল ব্রিটিশ অস্ত্রাগার বিস্ফোরণে মারা গিয়েছিলেন। নাচিয়ার সেই সব কয়েকজন শাসকদের মধ্যে একজন ছিলেন, যিনি তার রাজত্ব পুনরুদ্ধার করেন এবং দশ বছর ধরে শাসন করেন। ১৭৯০ সালে তার কন্যা ভেল্লাচ্চি উত্তরাধিকারসূত্রে সিংহাসনের অধিকারী হন।
ভারতে, ব্রিটিশদের বিরুদ্ধে স্বাধীনতার জন্য, প্রথম লড়াই করেছিলেন রাণী ভেলু নাচিয়ার। ১৭৮০ সালে তিনি দেশ পরিচালনা করার জন্য মারুদু ভাইদের হাতে ক্ষমতা দেন। এর কয়েক বছর পর, ২৫শে ডিসেম্বর ১৭৯৬ সালে, ভেলু নাচিয়ার মারা যান।
৩১শে ডিসেম্বর ২০০৮ সালে তার নামে একটি স্মারক ডাকটিকিট প্রকাশ করা হয়।
চেন্নাইয়ের ওভিএম নৃত্য একাডেমী, শিবগঙ্গা রাণী "ভেলু নাচিয়ার" এর উপর, একটি জমকালো নৃত্যনাট্য উপস্থাপন করে।
একজন তামিল-আমেরিকান হিপ-হপ শিল্পী প্রফেসার এ.এল.আই, ২০১৬ সালে ভেলু নাচিয়ারকে নিবেদন করে "তামিলম্যাটিক" অ্যালবামে "আমাদের রাণী" শিরোনামে একটি গান প্রকাশ করেছিলেন।
২০১১ সালের ২১ আগস্ট চেন্নাইয়ের নারদ গান সভায় রানী ভেলু নাচিয়ারের জীবনের ইতিহাসের বর্ণনা করে একটি নৃত্যনাট্য অনুষ্ঠিত হয়। এই নৃত্যনাট্যটি পরিচালনা করেছিলেন শ্রীরাম শর্মা, যিনি প্রায় এক দশক ধরে রাণীর জীবনের ইতিহাসে নিয়ে গবেষণা করেছিলেন।